title: Mark 4 -ydinpommi

text: Se pohjautui suunnittelultaan aikaisempaan Mark 3 "Fat Man"-pommiin, jota käytettiin Trinity ydinkokeessa ja jollainen pudotettiin Nagasakiin. Mark 3 ydinpommeja tehtiin sodan aikana käsityönä; Mark 4 hyödynsi samaa perussuunnittelua (materiaalit, aseen dimensiot, käytetyt räjähteet) mutta siitä tehtiin turvallisempi käsitellä ja helpompi valmistaa. Mark 4 ensimmäisenä esitteli "In Flight Insertion" (IFI) turvaominaisuuden, jossa fissiili materiaali laitetaan pommiin vasta lennon aikana, jonka jälkeen aseen kuori räjähdelinsseineen suljetaan uudelleen ja ase viritetään käyttövalmiiksi.


title: Mark 4 -ydinpommi

text: Mark 4 oli 1,5 metriä halkaisijaltaan ja 3,3 metriä pitkä, kuten myös Mark 3. Se painoi noin 4 900 – 4 940 kg, riippuen tarkasta Mark 4 versiosta. (Mark 3 painoi 4 670 kg.) Mark 4 oli imploosio-tyyppinen ase, kuten Fat Man. Mark 4 käytti kuitenkin fissiilinä aineena uraanin ja plutoniumin yhdistelmää, ei pelkkää plutoniumia Fat Manin tapaan. Tarkka fissiilin osan koostumus oli samanlainen kuin useissa muissakin yhdysvaltalaisissa ydinaseissa (Tyypin C ja D pit assembly). Tämän lisäksi se oli ensimmäinen pommi, joka käytti levitoivan pommin ytimen (engl. levitated pit) rakennetta imploosiossa.


title: Mark 4 -ydinpommi

text: Mark 4:n räjähdysvoimakkuus oli 1, 3½, 8, 14, 21, 22, ja 31 kilotonnia, riippuen tarkasta aseen versiosta. Kaikkiaan pommeja tuotettiin 550 kappaletta. Sen syrjäytti Mark 6 -ydinpommi, joka oli rakenteeltaan samankaltainen mutta aseena paljon edistyneempi.


title: Mark 4 -ydinpommi

text: Aseen taistelukärkiversio nimeltä W4-ydinkärki (Warhead 4), joka oli tarkoitettu SM-62 Snark risteilyohjukseen, suunniteltiin myös mutta sitä ei koskaan rakennettu. W4:n suunnittelutyö lopetettiin 1951.


title: Force India VJM09

text: Force India VJM09 oli intialaisen Formula 1 -talli Force Indian käyttämä auto kaudella 2016. Tallin kuljettajina olivat meksikolainen Sergio Pérez sekä saksalainen Nico Hülkenberg. Testikuljettajina toimivat Alfonso Celis Jr. ja Nikita Mazepin.


title: W34-ydinkärki

text: W34-ydinkärki oli amerikkalainen varhainen ydinpommi, joka suunniteltiin ja otettiin käyttöön 1960-luvulla ohjusten taistelukärjeksi.


title: W34-ydinkärki

text: W34 oli 43 cm halkaisijaltaan ja 86 cm pitkä. Pelkän ytimen paino oli 141–145 kg tarkasta valmistusmallista riippuen. Ydinräjähteen räjähdysteho oli 11 kilotonnia.


title: W34-ydinkärki

text: Tätä taistelukärkeä käytettiin useissa sovelluksissa: Mark 101 Lulu ydinsyvyyspommi, Mark 45 torpedo ja Mark 105 Hotpoint ydinpommi.


title: W34-ydinkärki

text: Mark 101 Lulu pommeja valmistettiin vuodesta 1958 alkaen ja ne olivat palveluskäytössä vuoteen 1971. Kokonaistuotantomäärä oli 2 000 kappaletta. Mark 45 torpedoa tuotettiin vuodesta 1958 ja käytettiin aina 1976 saakka; 600 kappaletta näitä aseita valmistettiin. The Mark 105 ydinasetta valmistettiin 1958–1965 yhteensä 600 kappaletta.


title: W34-ydinkärki

text: Rakenteeltaan W34 oli ns. kiihdytetty fissiopommi, joka toimi imploosio-periaatteella. Joissakin lähteissä sanotaan sen olleen identtinen B28 vetypommin fissio-primääriräjähteen kanssa.


title: Max Heß

text: Max Heß (s. 13. heinäkuuta 1996 Chemnitz) on saksalainen kolmiloikkaaja. 185 senttimetriä pitkä ja 77 kilogrammaa painava Heß edustaa LAC Erdgas Chemnitziä ja hänen valmentajanaan toimii Harry Marusch.


title: Max Heß

text: Heß saavutti vuoden 2014 alle 20-vuotiaiden MM-kilpailuista Eugenesta hopeaa tuloksella 16,55. Sisäratojen MM-kilpailuissa Portlandissa 2016 hän saavutti hopeaa silloisella ennätystuloksellaan 17,14 m. Hän voitti samana vuonna kultaa Amsterdamin EM-kisoissa 2016 ulkoratojen ennätystuloksellaan 17,20 m. Rio de Janeiron olympialaisissa hän karsiutui loppukilpailusta.


title: Max Heß

text: Heß hyppäsi Belgradin EM-hallikilpailujen 2017 karsinnassa Saksan sisärataennätyksen 17,52. Loppukilpailussa hän sai pronssia tuloksella 17,12. Bydgoszczin alle 23-vuotiaiden EM-kilpailuissa 2017 hän saavutti pronssia tuloksella 16,68. Hän karsiutui loppukilpailusta Lontoon MM-kilpailuissa 2017.


title: Max Heß

text:
Ulkoradoilla
Sisäradoilla


title: Renault RS16

text: Renault RS16 oli Formula 1 -talli Renault Sport Formula One Teamin käyttämä auto kaudella 2016. Autoa ajoivat tanskalainen Kevin Magnussen ja brittiläinen Jolyon Palmer. Testikuljettajina toimivat Esteban Ocon, Sergei Sirotkin ja Nicholas Latifi. Renault palasi sarjaan kaudelle 2016 tehdastiiminä vietettyään viisi vuotta pelkkänä moottoritoimittajana.


title: Scuderia Toro Rosso STR11

text: Scuderia Toro Rosso STR11 oli Italialaisen Formula 1 -talli Toro Rosson käyttämä auto kaudella 2016. Autoa ajoivat Daniil Kvjat, Carlos Sainz ja Max Verstappen.


title: Mark 5 -ydinpommi

text: Mark 5 ydinpommi oli amerikkalainen varhainen ydinpommi, joka suunniteltiin 1950-luvun alkuvuosina ja joka oli palveluskäytössä vuodesta 1952 aina 1963 saakka. Se yhdessä samaan suunnitteluun pohjautuvat W5 ydintaistelukärjen kanssa oli maailman ensimmäisiä sarjatuotettuja ydinaseita, aikaisemman Mark 4 ydinpommin jälkeen.


title: Mark 5 -ydinpommi

text: Mark 5, kuten Mark 4:kin, pohjautui suunnittelultaan aikaisempaan Mark 3 Fat Man-pommiin, jota käytettiin Trinity ydinkokeessa ja jollainen pudotettiin Nagasakiin. Mark 5 oli kuitenkin ensimmäinen imploosioon perustuva ydinase, joka oli mitoiltaan merkittävästi "laihempi" kuin Fat Man (suom. "paksu mies"). Pelkän ydinosan sekä kootun W5 taistelukärjen suurin halkaisija oli n. 99 cm (Fat Man 150 cm).


title: Mark 5 -ydinpommi

text: Kokonainen Mark 5 pommi kuorineen oli 111,8 cm halkaisijaltaan ja noin 3,3 metriä pitkä. Se painoi noin 1 372 – 1 440 kg, riippuen tarkasta Mark 5 versiosta. (Merkittävästi vähemmän kuin edeltäjänsä: Mark 3 painoi 4 670 kg ja Mark 4 oli myös yli 4 tonnin painoluokkaa). W5 mallit painoivat 1 090 – 1202 kg. Mark 5 oli puhdas fissioase, joka käytti fissiilinä aineena uraanin ja plutoniumin yhdistelmäkomposiittia.


title: Mark 5 -ydinpommi

text: Mark 5:n eri mallien räjähdysvoimakkuudet olivat 6, 16, 55, 60, 100 ja 120 kilotonnia.


title: Mark 5 -ydinpommi

text: Kaikkiaan pommeja tuotettiin ainakin 140 kappaletta. Ainakin 72 pommeista oli mukana RAFin lennoilla, vaikkakin USA:n valvonnassa osana Projekti E:tä, jolla turvattiin Iso-Britannian ydinaseistus ennen kuin maa kykeni valmistamaan omia ydinaseita.


title: Mark 5 -ydinpommi

text: Mark 5 pommia käytettiin myös maailman ensimmäisten vetypommien primaarisenä ydinräjähteenä.


title: Sauber C35

text: Sauber C35 oli sveitsiläinen Formula 1 -talli Sauberin käyttämä auto kaudella 2016. Autoa ajoivat Marcus Ericsson ja Felipe Nasr.


title: Kristina Segercrantz

text: Helga Eva-Kristina Segercrantz (s. 8. joulukuuta 1950 Helsinki) on suomalainen kuvittaja, kuvataiteilija ja taidegraafikko.


title: Kristina Segercrantz

text: Segercrantz on opiskellut Taideteollisen korkeakoulun graafisella osastolla 1970-luvulla ja työskennellyt graafikkona muun muassa WSOY:llä. Vuosina 1987–1990 hän kuvitti "Suuren suomalaisen satukirjaston" neljä osaa. Hän on kuvittanut myös muita tunnettuja satuja, kuten Grimmin veljesten ja Topeliuksen satuja ja ruotsinsuomalaisia kansansatuja. "Pessi ja Illusia" -teoksen vuoden 2001 painoksessa valokuvat korvattiin hänen piirroksillaan. Hän on julkaissut itse lastenkirjat "Nipa orava nikkaroi" (1991) ja "Nipa orava leipoo" (1992).


title: Kristina Segercrantz

text: Segercrantz on kuvittanut runsaasti eri kirjailijoiden laatimia ja toimittamia teoksia, mukaan lukien Elina Karjalainen, Tiina Kaila, Marvi Jalo ja Sanna Jaatinen. Hän suunnitteli vuoden 2014 joulupostimerkit "Aattoilta" ja "Jouluaamu". Segercrantz on myös toteuttanut nukkeja teatteriesityksiin, kuten Teatteri Hevosenkengän näytelmään "Tatu ja Patu supersankareina" vuonna 2015.


title: McLaren MP4-31

text: McLaren MP4-31 oli brittiläisen Formula 1 -talli McLarenin käyttämä auto kaudella 2016. Autolla kilpailivat Jenson Button, espanjalainen Fernando Alonso sekä belgialainen Stoffel Vandoorne. Testikuljettajina toimivat Vandoorne, Nobuharu Matsushita ja Oliver Turvey.


title: WSOY iso tietosanakirja

text: WSOY iso tietosanakirja on kymmenosainen WSOY:n kustantama suomalainen tietosanakirja.


title: Manor MRT05

text: Manor MRT05 oli brittiläisen Formula 1 -talli Manorin käyttämä auto kaudella 2016. Autossa oli Mercedeksen voimayksikkö turbolla, Carbonen jarrut, Pirellin renkaat sekä Williamsin valmistama vaihdelaatikko ja jousitus. Auto julkistettiin Barcelonan talvitesteissä 22. helmikuuta 2016. Tallin kuljettajina olivat indonesialainen Rio Haryanto, ranskalainen Esteban Ocon ja saksalainen Pascal Wehrlein. Testikuljettajina toimivat Alexander Rossi ja Jordan King. Talli saavutti autolla yhden pisteen, kun Pascal Wehrlein oli kymmenes Itävallan GP:ssä. MRT05 jäi Manorin viimeiseksi autoksi, koska talli meni konkurssiin ennen kauden alkua.


title: Punk it

text: Punk it on ramopunk-yhtye Poikien neljäs studioalbumi, joka julkaistiin maaliskuussa 1994 levymerkillä Poko Rekords. Se sisältää jo aiemmin levytettyjä punkkappaleita yhtyeen soittamina ja alkuperäisten esittäjien laulamina. Albumi oli yhtyeen siihenastisista menestynein, ja sitä myytiin yli 5 000 kappaletta. Se nousi Suomen virallisen listan sijalle 22, ja pysyi listalla yhteensä viisi viikkoa.


title: Kirvunlinna

text: Kirvunlinna on linnavuori Pälkäneellä. Sitä on käytetty linnoituksena ainakin rautakaudella. Linnavuori on aikoinaan ollut myös mahdollisesti saari. Vuoren läpi menee kolme solaa, joista ainakin kaksi on ollut vallitettua. Linnavuoren varustuksista parhaiten ovat näkyvissä kaakkoiskulmauksen porttirakennelmat. Mäellä on myös luola, jota pälkäneläiset perimätiedon mukaan käyttivät piilopaikkana Isonvihan aikaan 1700-luvun alkupuolella.


title: Kirvunlinna

text: Linnavuori on noin 750 metriä pitkä ja noin 500 metriä leveä metsäinen kalliomäki, joka sijaitsee peltojen keskellä noin 1,5 kilometriä Pälkäneveden länsirannasta. Kirvunlinnan lakialue on kooltaan noin kahdeksan hehtaaria, ja sitä voidaan pitää muihin Suomen linnavuoriin verrattuna isona alueena. Linnavuoren varustuksista parhaiten ovat yhä näkyvissä kaakkoiskulmauksessa sijainneen portin rakennelmat. Linnavuorella olevien rotkojen kivivallitus on myös paikoin säilynyt.


title: Kirvunlinna

text: Kirvunlinnasta on myös löydetty samanlaisia, ilmeisesti ihmisten asumiseen liittyviä kivitarhoja kuin Pentin linnavuoresta ja Arasalon linnavuoresta.


title: Haas VF-16

text: Haas VF-16 oli yhdysvaltalainen Formula 1 -talli Haas F1 Teamin debyyttikaudellaan 2016 käyttämä auto. Autoa ajoivat Romain Grosjean ja Esteban Gutiérrez. Testikuljettajina toimivat Charles Leclerc ja Santino Ferrucci.


title: Haas VF-16

text: VF-16 julkistettiin juuri ennen talvitestien alkua helmikuun lopussa. Auto on tehty läheisessä yhteistyössä Ferrarin kanssa, sillä Ferrarilta on ostettu voimayksikön lisäksi kaikki osat, jotka sääntöjen puitteissa on mahdollista hankkia.


title: Haas VF-16

text: Ensimmäisessä kilpailussa Australiassa Grosjean otti tallille heti pisteitä sijoituttuaan kuudenneksi. Edellinen vastaavaan pystynyt uusi talli oli Toyota kaudella 2002.


title: Saint-Paul-Trois-Châteaux

text: Saint-Paul-Trois-Châteaux on kunta Ranskassa Drômen departementissa Auvergne-Rhône-Alpesin alueella. Alueella on ollut asutusta jo esihistoriallisista ajoista saakka. Kaupunki on ollut Tricastini heimon pääkaupunki. Kaupungin keskiaikaisen keskustan tärkein nähtävyys on 1100-luvulla rakennettu katedraali Notre-Dame de Saint-Paul-Trois-Châteaux.


title: Saint-Paul-Trois-Châteaux

text: Saint-Paul-Trois-Châteaux on tunnettu mustasta tryffelistä, joka tunnetaan nimellä Tricastinin musta tryffeli. Se on harvinainen ja aromaattinen ylellisyystuote. Sitä myydään paikallisissa ravintoloissa, sekä talvisin pidettävillä tryffelimarkkinoilla.


title: Saint-Paul-Trois-Châteaux

text: Kaupungin suurin työllistäjä on Tricastin ydinvoimalaitos.


title: GN-z11

text: GN-z11 on voimakkaasti punasiirtynyt galaksi, joka sijaitsee Ison karhun tähdistön suunnalla. Se on vanhin ja kaukaisin tunnettu galaksi havaittavassa maailmankaikkeudessa. Galaksin punasiirtymä on 11,09, ja se on ainakin 13,4 miljardin valovuoden ikäinen. Se on noin 25 kertaa Linnunrataa pienempi. Galaksi löydettiin Hubble-avaruusteleskoopin avulla, ja tieto löydöstä julkaistiin maaliskuussa 2016.


title: GN-z11

text: Galaksi kuvattiin sellaisena, millainen se oli 13,4 miljardia vuotta sitten, sillä valo on kulkenut galaksista Maahan 13,4 miljardin valovuoden matkan. Koska maailmankaikkeus kuitenkin laajenee, galaksin arvioidaan olevan tällä hetkellä todellisuudessa 32 miljardin valovuoden päässä. Sen viralliseksi etäisyydeksi Maasta nimitetään siis 32 miljardia valovuotta, ei 13,4 miljardia valovuotta.


title: GN-z11

text: Aiempi kaukaisimman tunnetun galaksin ennätyksen haltija oli EGSY8p7, josta valo oli matkannut maahan 13,2 miljardia valovuotta.


title: Psykokemikaalit

text: Psykokemikaalit on kemikaaleja, joita käytetään kemiallisina aseina, joiden vaikutus perustuu erilaisiin psykologisiin vaikutuksiin sekä suorituskyvyn heikkenemiseen. Mahdollisia vaikutuksia ovat muun muassa hallusinaatio, delirium, pelkotila tai paniikki.


title: Psykokemikaalit

text: Yksi tunnetuimmista psykokemikaaleista on 3-kinuklidinyylibentsilaatti eli BZ. BZ oli tarkoitettu haavojen hoitoon, mutta se aiheutti pieninä annoksina käyttäjässä voimakkaan hämmentyneisyystilan. Suuret annokset BZ:a aiheuttaa deliriumin. Se voi lamauttaa myös keskushermoston. BZ:n vaikutus saattaa kestää päiviä. Se on kuitenkin kiinteää, mikä huonontaa sen käyttöä aseena. CIA on tutkinut BZ:n kaltaisia aineita. Eräs niistä aiheuttaa kahden viikon deliriumin.


title: Psykokemikaalit

text: Myös LSD eli lysergihapon dietyyliamidi on tunnettu psykokemikaali. LSD aiheuttaa käyttäjässä euforian tunteen, jota seuraa paniikki, masennus sekä kuolemisen tunne. LSD voidaan liuottaa veteen tai alkoholiin. LDS:n käytön tutkiminen oli myös osa MKULTRAa. Sen tarkoituksena oli löytää keinoja aivopestä ihmisiä.


title: Robert Frederick Christy

text: Robert Frederick Christy (14. toukokuuta 1916 – 3. lokakuuta 2012) oli kanadalais-amerikkalainen teoreettinen fyysikko ja myöhemmin myös astrofyysikko, joka oli viimeisiä elossa olevia ihmisiä Manhattan-projektiin toisen maailmansodan aikana osallistuneista. Hän oli myös jonkin aikaa Caltechin presidentti.


title: Robert Frederick Christy

text: Manhattan-projektissa Christy suunnitteli "Christy pit" -nimellä tunnetun ydinaseen ytimen rakenteen. Sitä käytettiin jo maailman ensimmäisessä ydinaseessa "The Gadget" (joskus myös "Christy Gadget" "Christyn vempele") koelaitteessa, joka räjäytettiin Trinity-ydinkokeessa vuonna 1945. Se oli plutoniumimploosio -tyyppinen ase.


title: Robert Frederick Christy

text: Hän työskenteli Freeman Dysonin kanssa Projekti Orionissa, joka pyrki tuottamaan ydinpommeja voimanlähteenä käyttävän avaruusaluksen moottorin.


title: Robert Frederick Christy

text: Tähtitieteessä Christy tutki kefeidejä ja pienempiä RR Lyrae -tyypin kirkkauttaan muuttavia tähtiä.


title: Kari Komppa

text: Kari Komppa (s. 5. tammikuuta 1939 Helsinki) on suomalainen jazzsaksofonisti, -säveltäjä, -sovittaja ja yhtyeenjohtaja. Hänet tunnetaan monista Yleisradiolle ja UMO Jazz Orchestralle tekemistään big band -sävellyksistä.


title: Kari Komppa

text: Muusikkona ja säveltäjänä itseoppinut Kari Komppa syntyi Helsingissä, kävi koulunsa Imatralla ja muutti 1960-luvun alussa Tampereelle soittamaan vastaperustetussa Marjatta Leppäsen yhtyeessä. Kun Yle TV2 aloitti televisiotoimintaa Tampereella, Komppa oli pian mukana freelance-sovittajana ja -kapellimestarina. Kompan johtama jazzkvintetti esiintyi toisilla Pori Jazz -festivaaleilla 1967.


title: Kari Komppa

text: 1970-luvulla Komppa johti Break Big Band -nimistä orkesteria ja kirjoitti sille paljon ohjelmistoa. Orkesteri esiintyi Porissa 1971 ja 1972 ja voitti Suomen big band-mestaruuden Kuopiossa 1973.


title: Kari Komppa

text: Vuonna 1972 Kari Komppa muutti Helsinkiin ja keskittyi big band -sävellystyöhön muun muassa Radion tanssiorkesterille ja UMOlle. Hän oli kuitenkin mukana perustamassa kymmenmiehistä Tampereen Jazzorkesteria, joka levytti 1984 albumin "Makumoka".


title: Kari Komppa

text: Vuonna 1981 Kari Komppa voitti Euroopan yleisradioliiton (EBU) sävellyskilpailun kappaleella ”Tethys”. (Tarinan mukaan Helsingin Sanomat uutisoi voittajaksi Kari Kuuvan ja kappaleen nimeksi ”Dead Fish”.)


title: Kari Komppa

text: 1980-luvun alussa Komppa oli mukana Ippe Kätkä Bandissä, joka esitti Kompan sävellyksiä muun muassa Tampere Jazz Happeningissa ja Turku Jazzissa 1983 sekä seuraavina vuosina Porissa, Kainuun Jazzkeväässä ja Järvenpään Blues-Jazzissa.


title: Kari Komppa

text: Komppa on toiminut opettajana Helsingin Pop & Jazz Konservatoriossa, Sibelius-Akatemian jazzosastolla ja Tampereen konservatoriossa.


title: Kari Komppa

text: Kari Komppa palkittiin Suomen Jazzliiton Yrjö-palkinnolla 1982.


title: Iso kolmonen

text: Iso kolmonen on ramopunk-yhtye Poikien kolmas studioalbumi. Se julkaistiin 6. syyskuuta 1993 levymerkillä Poko Records. Albumi pysyi Suomen virallisella listalla kolme viikkoa, yltäen parhaimmillaan sijalle 31.


title: Mark 45 -ydintorpedo

text: Mark 45 -ydintorpedo (engl. "Mark 45 anti-submarine torpedo" eli ASTOR) oli Yhdysvaltain laivaston käyttämä sukellusveneestä laukaistava lankaohjattu ydintorpedo, joka oli tarkoitettu vihollisen nopeiden ja syvällä kulkevien sukellusveneiden tuhoamiseen. 48 cm:n läpimittainen torpedo sisälsi W34-ydinkärjen. Torpedo suunniteltiin 1957 ja 600 asetta valmistettiin vuosien 1959 ja 1976 välillä, kunnes ASTOR korvattiin Mark 48 torpedolla.


title: Mark 45 -ydintorpedo

text: Koska taistelukärkenä oli ydinase, torpedo oli varattu ainoastaan USAn asevoimille eikä sitä annettu liittolaisille.


title: Riekin talo

text: Riekin eli Santaholman talo on vuonna 1900 Oulun Saaristonkadun ja Torikadun kulmaan rakennettu puutalo, jonka suunnitteli rakennusmestari Jacob William Lillqvist. Talo suunniteltiin alun perin yhdistetyksi kauppa- ja asuinrakennukseksi. Rakennus on museoviraston suojelema.


title: Riekin talo

text: Kauppaneuvos Frans Adolf Riekki (1861–1934) osti tontin vuonna 1899 Höckertin suvulta. Tontille rakennettiin uusi talo vuonna 1900 alun perin kauppaneuvos Riekin sekatavarakaupaksi ja hänen perheensä asunnoksi. Kauppatilat olivat Saaristonkadun ja asuintilat Torikadun puolella. Kauppaan kuljettiin Torikadun ja Saaristonkadun kulmasta.


title: Riekin talo

text: Pudasjärveltä syntyisin olleella kauppaneuvos Riekillä oli hyvät kauppasuhteet Koillismaalle. Niinpä pihapiirissä oli talli, jossa majoitettiin kaukaa tulleiden asiakkaiden hevosia. Rahdin kuljetukseen käytettiin talvisin myös poroja.


title: Riekin talo

text: Kauppaneuvos Riekin poika oli Esko Riekki, joka toimi vuonna 1915 kotoaan käsin Oulusta jääkäriliikkeessä "alas" eli Saksaan menevien etappimiehenä ja värväysorganisaattorina. Esko Riekki kuitenkin jäi kiinni ja vietiin vangittuna Pietariin eli kalterijääkäriksi. Rakennus oli siis Esko Riekin lapsuudenkoti. Itsenäisyyden alkuvaiheessa Esko Riekki toimi Etsivän keskuspoliisin päällikkönä 1920- ja 1930-luvuilla.


title: Riekin talo

text: Vuonna 1935 liikemies Oskari Santaholma osti rakennuksen Riekin perikunnalta. Hän muutatti rakennuksen asuinkäyttöön. Samassa yhteydessä muutettiin rakennuksen sisäänkulkua. Muutokset tehtiin lääninarkkitehti Gustaf Strandbergin piirustusten mukaisesti vuonna 1936.


title: Riekin talo

text: Vuonna 1973 rakennus siirtyi Oulun kaupungin omistukseen. Rakennus toimi nuorisotalona, ja vuoteen 2007 rakennuksessa toimi nuorisokahvila Waldana. Rakennus oli tyhjillään vuodesta 2007.


title: Riekin talo

text: Finnkarelco osti tarjouskilpailussa rakennuksen Oulun kaupungilta vuonna 2012 ja vuokrasi tontin 60 vuodeksi Oulun kaupungilta. Joulukuussa 2013 valmistuneen remontin jälkeen rakennuksessa toimivat kahvilaravintola ja toimistoja. Kunnostamisen yhteydessä kaavamuutos mahdollisti kellari- ja ullakkokerroksen käyttöönoton. Kellarikerrokseen tuli remontin seurauksena ravintolatiloja samoin kuin katutason kerrokseen. Ullakkotiloista tuli toimistotiloja.,


title: Operaatio Ranger

text: Operaatio Ranger oli neljäs yhdysvaltalainen ydinkokeiden sarja. Se suoritettiin 1951 ja oli ensimmäinen testisarja Nevadan testialueella ja toinen kerta kun ydinräjähde räjäytettiin manner-USA:n maaperällä (ensimmäinen oli Trinity).


title: Operaatio Ranger

text: Kokeissa räjäytettiin yhteensä viisi ydinpommia, jotka olivat Mark 4 tai Mark 6 mallia. Kaikki räjäytykset olivat ilmaräjäytyksiä ja pommit pudotettiin Boeing B-50 Superfortress pommituskoneista.


title: Sergei Rjazanski

text: Sergei Nikolajevitš Rjazanski (), (s. 13. marraskuuta 1974 Moskova, Neuvostoliitto), on venäläinen kosmonautti. Rjazanski valittiin kosmonauttikoulutukseen vuonna 2003 ja vuonna 2011 Sojuz TMA-10M -lennon miehistön jäseneksi Retkikuntaan 37.


title: Mijas

text: Mijas on rannikkokaupunki Etelä-Espanjassa Andalusian autonomisella alueella. Mijasin historia ulottuu tuhansien vuosien taakse aikaan ennen Rooman valtakuntaa. Kaupungin kehitys turistikeskukseksi alkoi 1950-luvulla, jonka jälkeen sen väkiluku on moninkertaistunut ja matkailusta on tullut kaupungin pääelinkeino.


title: Mijas

text: Mijas sijaitsee Costa del Solilla noin 30 kilometriä Málagasta lounaaseen ja 560 kilometriä Madridista etelään. Mijasin kunta kuuluu Málagan maakuntaan. Sen hallinnollinen alue rajoittuu etelässä Välimereen ja pohjoisessa Sierra de Mijas -vuoristoon. Mijasin naapurikunnat lännestä myötäpäivään ovat Marbella, Ojén, Coín, Alhaurín el Grande, Alhaurín de la Torre, Benalmádena ja Fuengirola. Marbella, Benalmádena ja Fuengirola ovat Mijasin lailla rannikkopaikkakuntia.


title: Mijas

text: Mijasin historiallinen keskus, Mijas Pueblo, sijaitsee vuoren rinteellä yli 400 metriä merenpinnan yläpuolella. Pienine aukioineen ja kapeine kujineen se kuuluu Andalusian valkoisiin kyliin. Mijasin väestöllinen ja taloudellinen painopiste on Las Lagunas, joka sijaitsee Mijasin hallinnollisen alueen eteläosassa. Kyseistä eteläosaa kutsutaan myös nimellä Mijas Costa ja siihen kuuluu Las Lagunasin ohella La Cala de Mijas ja Calahonda. Kaupunkirakenteellisesti Las Lagunas on kasvanut yhteen Fuengirolan kanssa.


title: Mijas

text: Meren läheisyyden johdosta Mijasissa on kesäisin harvoin erittäin kuumaa ja talvisin puolestaan pakkaset ovat harvinaisia. Keskilämpötila on 18 °C. Vuotuinen sademäärä on noin 600 l/m2 ja vettä sataa lähinnä marras–tammikuussa. Vuotuisia aurinkotunteja on 2 920.


title: Mijas

text: Mijasin historia ulottuu esihistorialliseen aikaan. Sen perustajiksi on mainittu historian hämäriin kadonneen Tartessosin kaupungin asukkaat. Tartessosilaiset kävivät kauppaa foinikialaisten kanssa, joilla oli siirtokunta alueella. Sittemmin alueen valtasivat roomalaiset, jotka kutsuivat kaupunkia nimellä Tamisa. 700-luvulla roomalaisten tilalle tulivat visigootit ja heidän jälkeensä maurit. Maurien aikana kaupungin nimi lyheni muotoon Mixa, josta kehittyi nykyinen nimi Mijas.


title: Mijas

text: Katoliset hallitsijat ottivat Mijasin haltuunsa 1480-luvulla reconquistan yhteydessä. Comuneros-kapinan (Guerra de las Comunidades de Castilla) aikana 1520-luvun alussa Mijas pysyi uskollisena Espanjan kruunulle, ja sai tittelin "Muy leal" ("hyvin uskollinen"). Kyseisestä ajanjaksosta aina 1800-luvulle Mijas kärsi piratismista, minkä johdosta rakennettiin vartiotorneja, jotka ovat yhä pystyssä.


title: Mijas

text: 1800-luvulla Mijasin pääelinkeinot olivat maatalous ja kalastus. Lisäksi alueella oli paperiteollisuutta. Vuosisadan lopulla rutto tuhosi Mijasin viiniviljelmät, minkä seurauksena alueen talous taantui ja väkiluku väheni. Toipuminen alkoi vasta Espanjan sisällissodan aikoihin.


title: Mijas

text: Costa del Solin matkailuteollisuuden kehittyminen alkoi muuttaa myös Mijasia 1950-luvulta alkaen. Turismi syrjäytti maatalouden pääelinkeinona ja väkiluku kasvoi 1950-luvun noin seitsemästä tuhannesta yli kaksinkertaiseksi 1980-luvun alkuun mennessä. 2010-luvulle tultaessa väkiluku oli kasvanut noin 80 000:een.


title: Mijas

text: Mijasin tunnettuja uskonnollisia rakennuksia ovat esimerkiksi Ermita de la Virgen de la Peña ja Iglesia Parroquial de la Inmaculada Concepción. Aikoinaan puolustustarkoituksiin rakennettuja torneja on useita: Torre de Calaburras, Torre Nueva de La Cala del Moral, Torre Batería de La Cala del Moral ja Torre de Calahonda.


title: Mijas

text: Mijasin talouden selkäranka on matkailu mukaan luettuna suuren tai suurimman osan vuodesta Mijasissa asuvat ulkomaalaiset (turismo residencial). Lisäksi kaupungin alueella harjoitetaan maanviljelyä ja karjataloutta. Teollisuus painottuu rakentamiseen.


title: Mijas

text: Málagan lentoasema sijaitsee noin 25 kilometriä Mijas Pueblosta koilliseen.


title: Mijas

text: Mijasin maantieliikenteen keskeiset moottoriväylät ovat maksullinen Autopista del Mediterráneo (AP-7) ja maksuton Autovía del Mediterráneo (A-7). A-7 muodostaa suoran yhteyden koilliseen Alicanten ja Valencian kautta Barcelonaan. Vastakkaiseen suuntaan A-7 muodostaa yhteyden Algecirasiin. AP-7 muodostaa Costa del Solin alueella yhteyden Málaga–Guadiaro. Alempaa tieverkkoa ovat A-7053 ja A-387 sekä A-368.


title: Mijas

text: Mijas kuuluu Málagan metropolialueen julkisen liikenteen piiriin (Consorcio de Transporte Metropolitano del Área de Málaga). Mijasissa ei ole omaa rautatieasemaa, lähin asema on Fuengirolan rautatieasema, joka on Cercanías Málaga -lähijunajärjestelmän lounainen pääteasema. Linja-autoreittejä on runsaasti:


title: Mijas

text: Mijasin sisäistä liikennettä palvelee Autobús urbano de Mijas, joka käsittää vain yhden bussilinjan.


title: Mijas

text: Mijasin merkittäviä kulttuuritapahtumia ovat Bienal de arte villa de Mijas ja Festival de teatro villa de Mijas. Las Lagunasissa sijaitsee 640-paikkainen teatteri Teatro de Las Lagunas. Kesäisin järjestetään useita musiikkitapahtumia ulkosalla, kuten Festival Flamenco, Noche Latina, Noche Celta ja Festival Calapop.


title: Mijas

text: Mijas tunnetaan eritoten golfista. Kaupungin alueella on yksitoista golfkenttää, mukaan luettuna La Cala Golf & Country Club. Ratsastusurheilua varten avattiin Hipódromo Costa del Sol vuonna 1999.


title: IIHF Challenge Cup of Asia

text: IIHF Challenge Cup of Asia on sarja vuosittain pelattavia jääkiekkoturnauksia Aasiassa, jotka järjestää Kansainvälinen jääkiekkoliitto. Miesten turnaukseen osallistuu IIHF:n jäsenmaat Aasiassa, jotka ovat useimmiten pelanneet eri ikäluokkiensa MM-kilpailujen alemmissa divisioonissa tai kokonaan ulkona MM-turnauksista. Ensimmäinen miesten CCOA:n turnaus pelattiin Hongkongissa vuonna 2008, jolloin Kiinan Taipei voitti kultaa.


title: IIHF Challenge Cup of Asia

text: Sittemmin CCHA:ssa on käynnistetty naisten ja opiskelijoiden turnaukset vuonna 2010, alle 20- ja 18-vuotiaiden turnaukset vuonna 2012 sekä miesten ja naisten I-divisoonan turnaukset vuonna 2014. Aasian jääkiekon kärkimaat, kuten Japani, Etelä-Korea ja Kiina ovat usein osallistuneet kaikkiin, paitsi miesten turnauksiin. CCOA:n miesten ja naisten MM-kilpailujen ulkopuolelle jääneitä joukkueita on osallistunut myös esim. Aasian talvikisoihin sekä ainoastaan miesten joukkueita Persianlahden arabimaiden yhteistyöneuvoston maiden kesken pelattavaan turnaukseen.


title: Pamjat Azova

text: Pamjat Azova () oli vuonna 1888 vesille laskettu Venäjän keisarikunnan laivaston panssariristeilijä, joka vuodesta 1909 lähtien toimi koululaivana nimellä "Dvina" ().


title: Pamjat Azova

text: Itämeren laivastossa palvellut alus oli vuosina 1890–1891 mukana lla. Laivan miehistö kapinoi Venäjän vallankumouksen aikana heinäkuussa 1906 Tallinnan edustalla, jonka jälkeen alus jai telakalle ja otettiin kolme vuotta myöhemmin uudelleen käyttöön koululaivana. Suomen sisällissodan yhteydessä Pamjat Azova jäi Helsinkiin, josta se myöhemmin siirrettiin Kronstadtin laivastoasemalle. Brittiläinen torpedovene upotti aluksen elokuussa 1919, jonka jälkeen se nostettiin ylös ja romutettiin joulukuussa 1923.


title: Ingmar Virtanen

text: Ingmar Alvar Johannes Virtanen (24. kesäkuuta 1919 Helsinki – 11. joulukuuta 1991 Kauniainen) oli suomalainen lääkäri ja vuosina 1963–1975 Helsingin yliopiston hammas- ja suukirurgian professori.


title: Ingmar Virtanen

text: Virtasen vanhemmat olivat hovioikeuden auskultantti Wilhelm Wäinö Wirtanen ja Irene Emilia Forsblom ja puoliso vuodesta 1943 varanotaari Aila Hillevi Paloheimo. Hän tuli ylioppilaaksi Töölön yhteiskoulusta 1938 ja valmistui lääketieteen lisensiaatiksi 1946 ja hammaslääketieteen lisensiaatiksi 1950. Lääketieteen ja kirurgian tohtoriksi Virtanen väitteli 1961, hammaskirurgiaan hän oli erikoistunut 1956. Sota-aikana Virtanen toimi sekä lähettiupseerina että pataljoonan lääkärinä. Hän oli reservin lääkintäkapteeni (1962). Virtanen tutki hammas-, suu- ja leukakirurgiaa.


title: HMS Speaker

text: HMS Speaker tai ennen vuotta 1660 Speaker on ollut kolmen Britannian kuninkaallisen laivaston aluksen nimenä:


title: Paolo Venini

text: Paolo Venini (1896–1959) oli italialainen lasitaiteilija, jonka toiminnan vaikutuksesta venetsialainen lasi koki renessanssin. Vuodesta 1920 hän omisti Muranossa yrityksen, jossa uudestaan käytettiin moniväristä kerroslasia, sankalasia ja millefiorolasia. Venini uudisti Venetsian lasitaidetta ja pääsi kuuluisuuteen varsinkin haurailla, värikkäillä koriste-esineillä sekä lasiastioilla ja kattokruunuilla.


title: Metson suku

text: Metson suku – Suomen kanalinnut on Markus Varesvuon ja Pertti Koskimiehen metsäkanalinnuista kertova tietokirja. Se on julkaissut Docendo vuonna 2015.


title: Metson suku

text: Runsaasti tietoa sisältävän teoksen teksti on Koskimiehen ja kuvat pääasiassa Varesvuon, joskin mukana on joitakin muiden suomalaisten lintukuvaajien kuvia. Molemmat ovat tehneet runsaasti luontokirjoja, joista kaksi yhdessä. Varesvuo on palkittu kuvaaja, Koskimies on biologi, joka on ollut muun muassa Yleisradion luonto-ohjelmissa asiantuntijana.


title: Metson suku

text: Tekstissä Koskimies kertoo eri otsikoiden alla suomalaisten metsäkanalintujen historiasta, niiden elämästä ja sopeutumisesta Suomen luontoon ja ihmisen suhteesta niihin. Erityinen osa on metsolla, joka tekijöiden mukaan olisi sopinut Suomen kansallislinnuksi. Sen kanta on merkittävästi taantunut.


title: Metson suku

text: Teoksen lopussa on kunkin lajin lajikuvaus:Jukka Ruukki toteaa arviossaan (Helsingin Sanomat), että kirja on "lintujen selviytymistarina", jossa "Koskimiehen teksti ylistää pohjoisen luonnon spesialisteja". Suomen palkituimman luontokuvaajan Varesvuon kuvia hän kiittää väkeviksi ja pysäyttäviksi.


title: Metson suku

text: Otsikolla "Komeasti metson suvusta" Veli-Matti Väänänen (Linnut-lehti) toteaa, että kuvituksensa puolesta kirja on lintulajeja ja -ryhmiä esittelevien kirjojen terävintä kärkeä, ehkä jopa paras joskin olisi pitänyt tarpeellisena lähdeluetteloa. Kaiken kaikkiaan kirjan rakenne on kuitenkin hänen mielestään selkeä ja kanalintujen vuoden kierron käsittely perusteellinen.


title: Heikki Räsänen

text: Heikki Räsänen (s. 1960 Joensuu) on suomalainen kuvanveistäjä. Hänen isänsä on kuvanveistäjä Eelis Räsänen. Hän on asunut Viitasaarella, Porissa ja Nakkilassa. Räsänen käyttää veistosten materiaalina pääasiassa graniittia. Hän on toiminut myös muusikkona useissa eri orkestereissa.


title: Brysselin pommi-iskut 2016

text: Brysselin pommi-iskut 2016 tapahtuivat 22. maaliskuuta 2016 aamulla noin kello 8.00 paikallista aikaa Brysselin lentoasemalla ja Maelbeek/Maalbeekin metroasemalla Brysselin keskustassa.


title: Brysselin pommi-iskut 2016

text: Kaksi räjähdystä tapahtui kansainvälisten lentojen lähtöselvitystilassa lähellä American Airlinesin tarkastuspistettä ja kolmas räjähdys Maelbeek/Maalbeekin metroasemalla. Viranomaiset sulkivat lentokentän ja metron. Saman aamupäivän aikana lentokentältä löytyi kaksi rynnäkkökivääriä sekä kolmas räjähde, jonka turvallisuusjoukot tuhosivat hallitusti.


title: Brysselin pommi-iskut 2016

text: Lentokentällä tapahtuneissa räjähdyksissä kuoli 11 ihmistä ja loukkaantui 100 ihmistä. Metron pommituksessa kuoli 20 ihmistä ja loukkaantui 130, joista kymmenen kriittisesti. Belgian liittovaltion syyttäjän mukaan kaikki kolme räjähdystä olivat terroristi-iskuja, ja ainakin toinen lentokentän räjähdyksistä oli todennäköisesti itsemurha-isku. Iskuissa loukkaantuneiden joukossa oli muun muassa koripalloilija Sébastien Bellin. Europarlamentaarikko Liisa Jaakonsaari oli poistunut Maalbeek metroasemalta puoli tuntia ennen räjähdystä. Yksi suomalainen loukkaantui ollessaan metrossa räjähdyksen tapahtuessa. Neljä vakavasti loukkaantunutta kuoli myöhemmin sairaalassa. Kuolonuhrien luvuissa ei ole mukana kolmea kuollutta terroristia.


title: Brysselin pommi-iskut 2016

text: Belgialaisen uutistoimisto Belgan mukaan ennen räjähdystä lentokentällä kuului laukauksia ja arabiankielisiä huutoja. Räjähdyksen jälkeen Belgian sisäministeriö nosti terrorismin uhkatason korkeimmalle tasolle koko maassa. Myöhemmin samana päivänä Belgian mediat julkaisivat lentokentän turvakameran ottamia valokuvia terroristeista.


title: Brysselin pommi-iskut 2016

text: Käytetty räjähdysaine oli TATP:tä, eli triasetonitriperoksidia, joka tunnetaan myös lempinimellä "Saatanan äiti" (eng. "Mother of Satan"). Pommien ainekset ovat rautakauppatavaraa ja pommit rakennettiin itse. Samaa ainetta käytettiin myös Pariisin (2015) ja Lontoon iskuissa (2005). Terroristien asunnolle jäi vielä yksi 15 kilon pommilaukku, koska se ei mahtunut taksiin, jolla he matkustivat lentoasemalle.


title: Brysselin pommi-iskut 2016

text: Seuraavana 23. maaliskuuta päivänä Belgian yleisradioyhtiö RTBF kertoi, että pommittajat olivat islamistiveljekset Ibrahim ja Khalid el-Bakraoui, joita on poliisilähteiden mukaan epäilty myös Pariisin terrori-iskun taustavoimien piilottelusta. Kolmas pommituksiin osallistunut epäilty mies, Najim Laachraoui jatkoi pakoaan. Belgian poliisi on pidättänyt torstaihin 24. maaliskuuta mennessä ainakin kuusi miestä epäiltyinä osallisuudesta terroritekoon, yhtenä heistä lentokentän valvontakuvista tunnistettu Faisal Cheffou, joka kuitenkin vapautettiin pitävien todisteiden puuttuessa. Lisäksi Pariisissa on pidätetty yksi mies. Pitkäperjantaina 25. maaliskuuta pidätettiin kolme epäiltyä lisää Brysselissä, yksi heistä jalkaan ampumalla, koska tämä otti naishenkilön ja lapsen panttivangikseen pidätystilanteessa raitiovaunupysäkillä Schaerbeekin kaupungiosassa.


title: Brysselin pommi-iskut 2016

text: 8. huhtikuuta 2016 pidätettiin 31-vuotias marokkolaissyntyinen Mohamed Abrini Anderlechtin kaupunginosassa Brysselissä. Hän on lentoaseman valvontakameran taltioima "hattupäinen mies", joka pakeni sieltä terrori-iskun jälkeen. Abrinin epäillään olevan myös yksi vuoden 2015 marraskuun Pariisin terrori-iskujen tekijöistä.


title: Surunvalittelu

text: Surunvalittelu on ilmoitus, jossa otetaan osaa kuolemantapauksen tai onnettomuuden uhrien omaisille. Surunvalitteluja ilmaisevat yleensä lähinnä kuolleiden omaiset, tuttavat ja kollegat, mutta suurempien onnettomuuksien kohdalla myös poliittiset päättäjät.


title: Elcar

text: Elcar oli yhdysvaltalainen automerkki, jota valmistettiin vuosina 1915–1931. Autoa valmisti Elkhart Carriage Company, joka sijaitsi Elkhartissa, Indianassa. Autossa käytettiin Lycomingin ja Continentalin moottoreita.


title: Raimo Rantanen

text:
Raimo Rantanen on suomalainen jazz-, rock- ja tanssimuusikko, jonka instrumentteja ovat piano ja harmonikka. Tamperelainen Rantanen on ollut kaupungin jazzjamitoiminnassa mukana jo Acre Karin ajoista 1950-luvulta alkaen.
Omien yhtyeiden sekä muiden iskelmä- ja jazzkokoonpanojen lisäksi Rantanen on soittanut myös rockyhtyeissä kuten Matthews ja Alwari Tuohitorvi. Rantanen oli kapellimestarina Tampereen Popteatterin Hair-musikaalituotannossa ja sen levytyksessä 1969.


title: Uwe Neuhaus

text: Uwe Neuhaus (s. 26. marraskuuta 1959) on saksalainen jalkapallovalmentaja ja entinen keskikenttäpelaaja. Joulukuusta 2018 lähtien hän on toiminut Arminia Bielefeldin päävalmentajana.


title: Uwe Neuhaus

text: Neuhaus aloitti pelaajauransa SpVgg Erkenschwickissä 1980-luvun alussa. Vuonna 1984 hän siirtyi Rot-Weiss Esseniin, jonka paidassa hän pelasi 2. Bundesliigaa vuosina 1986-1988. Pelattuaan yhden kauden FC Remscheidissä Neuhaus siirtyi SG Wattenscheidiin. Hän sai paljon vastuuta kaudella 1989/90, joka päättyi Wattenscheidin yllätysnousuun Bundesliigaan. Pääsarjatasolla Neuhaus edusti seuraa neljän kauden ajan, kunnes Wattenscheid putosi sarjaporrasta alemmas. Hän lopetti pelaajauransa Wattenscheidissa kauteen 1994/95. Neuhaus pelasi monipuolisessa roolissa keskikentällä, hyökkääjänä sekä liberona.


title: Uwe Neuhaus

text: Valmennusuransa Neuhaus aloitti SG Wattenscheidin II-joukkueen peräsimessä marraskuussa 1995. Hän toimi tehtävässään kesään 1996 saakka. Vuoden tauon jälkeen Neuhaus palasi valmennustehtäviin VfB Hülsin peräsimessä ja siirtyi seurasta kesällä 1998 Borussia Dortmundin organisaatioon apuvalmentajaksi. Neuhaus työskenteli Dortmundin apuvalmentajana kuusi vuotta Matthias Sammerin, Michael Skibben, Bernd Kraussin ja Udo Lattekin valmennustiimeissä. Hän oli kakkosvalmentajana voittamassa Bundesliigan mestaruutta kaudella 2001/02. Kesällä 2004 hän siirtyi Dortmundin II-joukkueen päävalmentajaksi.


title: Uwe Neuhaus

text: Huhtikuussa 2005 Neuhaus jätti Dortmundin ja palasi entisen seuransa Rot-Weiss Essenin palvelukseen päävalmentajaksi. Hän ei kyennyt estämään seuran putoamista 2. Bundesliigasta, mutta sai jatkaa tehtävässään. Kaudella 2005/06 Neuhaus johdatti Essenin Regionalliga Nordin mestariksi ja takaisin 2. Bundesliigaan. Huonosti sujunut syyskausi johti Neuhausin potkuihin marraskuussa 2006.


title: Uwe Neuhaus

text: Kesällä 2007 Neuhausin ura jatkui 1. FC Union Berlinin päävalmentajana. Neuhausin johdolla Union Berlin voitti kaudella 2008/09 3. Ligan mestaruuden ja palasi viiden kauden tauon jälkeen toiseksi korkeimmalle sarjatasolle. Neuhausin johdolla Union Berlin vakiinnutti paikkansa 2. Bundesliigan ylemmässä keskikastissa ja sijoittui parhaimmillaan seitsemänneksi. Neuhaus jätti joukkueen seitsemän valmennusvuoden jälkeen kesällä 2014.


title: Uwe Neuhaus

text: Heinäkuussa 2015 Neuhaus teki kaksivuotisen sopimuksen 3. Ligassa pelaavan Dynamo Dresdenin kanssa. Neuhausin johdolla Dynamo voitti 3. Ligan mestaruuden ja nousi kaudeksi 2016/17 takaisin 2. Bundesliigan. Dynamo sijoittui kaudella 2016/17 viidenneksi, mikä oli joukkueen paras sijoitus 2. Bundesliigassa. Kaudella 2017/18 Dynamo jäi kauas kärjestä ja päätyi lopulta 14. sijalle. Neuhausin pesti päättyi potkuihin elokuussa 2018.


title: Uwe Neuhaus

text: Joulukuun puolivälissä 2018 Neuhausista tuli Arminia Bielefeldin päävalmentaja.


title: Edvard Weie

text: Viggo Thorvald Edvard Weie (1879–1943) oli tanskalainen taidemaalari. Häntä pidetään yhtenä maansa modernin taiteen parhaista koloristeista. Vuosisadan vaihteen tienoilla Weie maalasi naturalistisia katu- ja sisäkuvia. Myöhemmin Cézannen ja Manet’n töiden vaikutuksesta hänen värinkäyttönsä muuttui aikaisempaa hienostuneemmaksi ja ilmeikkäämmäksi. Weie sai vaikutteita myös Karl Isaksonilta. Hän liittyi tämän alkuunpanemaan Bornholmin kouluun. Weie ja Isakson kehittivät yhdessä tiiviisti sommittelevaa värimaalausta, joka johti Tanskassa modernin taiteen läpimurtoon. Weien tunnetuimpiin teoksiin kuuluu mm. värikkäitä Christiansø-saaren kuvauksia sekä 1930-luvun puolenvälin tienoilta peräisin olevia Langelinieen liittyviä teoksia.


title: Molenbeek-Saint-Jean

text: Molenbeek, viralliselta nimeltään ranskaksi Molenbeek-Saint-Jean ja hollanniksi Sint-Jans-Molenbeek, on yksi Brysselin pääkaupunkialueen yhdeksästätoista kunnasta. Vuonna 2014 Molenbeekissa oli noin 95 000 asukasta.


title: Molenbeek-Saint-Jean

text: Paikalla sijainneesta kylästä alettiin käyttää nimeä "Molenbeek" () noin vuonna 985.


title: Molenbeek-Saint-Jean

text: Varhaiskeskiajalla kylä oli katolisen pyhimyksen Gertrud Nivellesiläisen ihmeitä tekeväksi väitetyn lähteen sijaintipaikkana tunnettu pyhiinvaelluskohde.


title: Molenbeek-Saint-Jean

text: Kylä liitettiin osaksi Brysseliä 1200-luvulla. Alue säilyi 1700-luvulle saakka pääasiallisesti maaseutumaisena.


title: Molenbeek-Saint-Jean

text: 2000-luvulla kunta jakautuu selkeästi kahtia: vauraaseen ja lähes pelkästään asumiskäyttöön keskittyneeseen yläosaan sekä tiheästi asutettuun työväenluokkaiseen alaosaan. Kunnassa, varsinkin keskustaajaman itäosassa asuu lähes 40 prosenttia väestöstä kattava, lähinnä marokkolaistaustainen muslimivähemmistö.


title: Molenbeek

text: Molenbeek tarkoittaa ainakin seuraavia asioita:


title: Tishchenko-reaktio

text: Tishchenko-reaktio on kemiallinen reaktio, jossa aldehydi disproportioituu vahvan emäksen, tyypillisesti alkoksidin, vaikutuksesta estereiksi. Reaktio on nimetty löytäjänsä V. Tishchenkon mukaan ja hän julkaisi sen ensimmäisen kerran vuonna 1906. Reaktiolla on tärkeitä teollisia sovellutuksia, esimerkiksi etyyliasetaatin valmistus asetaldehydistä ja hydroksipivalyylihydroksipivalaatin valmistus hydroksipivaldehydistä.


title: Tishchenko-reaktio

text: Ludwig Claisen raportoi vuonna 1887, että bentsaldehydi reagoi natriumalkoksidien vaikutuksesta bentsyylibentsoaatiksi. Vuonna 1906 V. Tishchenko totesi reaktion tapahtuvan yleisemmin hyvin monille aldehydeille alumiini- tai magnesiumalkoksidien katalysoimana. Katalyytteinä käytetään yleisesti natriumin, alumiinin tai magnesiumin alkoksideja, maa-alkalimetallioksideja (esimerkiksi kalsiumoksidia, magnesiumoksidia tai strontiumoksidia), ruteniumkomplekseja, zirkonoseenia ja aromaattisten aldehydien tapauksessa katalyyttinä voidaan käyttää myös natriumtetrakarbonyyliferraattia.


title: Tishchenko-reaktio

text: Parhaiten reaktio soveltuu niin kutsuttujen homoestereiden synteesiin. Näissä yhdisteissä esterin alkoholiosa ja karboksyylihappo-osa on johdettu samasta aldehydistä. Tunnetaan kuitenkin myös Tishchenko-reaktioita, joissa käytetään kahta eri aldehydiä, mutta tällöin saadaan usein monen eri tuotteen seos. Näitä reaktioita on saatu selektiivisemmiksi zirkonoseeni- tai karbeenikatalyyttien avulla. Dialdehydit muodostavat heterosyklisiä laktoneita. Tishchenko-reaktion olosuhteissa sivureaktioina voi tapahtua Cannizzaro-reaktioita, Meerwein–Ponndorf–Verley-pelkistymisiä tai Oppenauer-hapetuksia.


title: Tishchenko-reaktio

text: Tishchenko-reaktion reaktiomekanismin ensimmäisessä vaiheessa metallialkoksidikatalyytti koordinoituu aldehydin karbonyyliryhmään, mikä tekee siitä elektrofiilisemman. Tämän jälkeen nukleofiilinen alkoksidi-ioni reagoi additioreaktiolla karbonyyliryhmän hiiliatomin kanssa muodostaen tetraedrimäisen välituotteen. Tämän jälkeen toinenkin aldehydimolekyyli koordinoituu katalyyttiin. Seuraavassa vaiheessa siirtyy protoni tetraedrimäiseltä välituotteelta aldehydille ja muodostuu esteri ja katalyytti vapautuu.


title: Nia Ali

text: Nia Sifaatihii Ali (s. 23. lokakuuta 1988 Norristown, Pennsylvania) on yhdysvaltalainen pika-aitajuoksija, joka kilpailee pääosin 100 metrin aitajuoksussa. 170 senttimetriä pitkän Alin valmentajana toimii Ryan Wilson.


title: Nia Ali

text: Ali saavutti kultaa 60 metrin aitajuoksusta vuoden 2014 sisäratojen MM-kilpailuista Sopotista. Hän toisti saavutuksen vuoden 2016 sisäratojen MM-kilpailuissa Portlandissa. Hän saavutti 100 metrin aitajuoksusa olympiahopeaa Rio de Janeirossa 2016 ajalla 12,59. Lontoon MM-kilpailuissa 2017 hän sijoittui kahdeksanneksi. Vuoden 2013 MM-kilpailuissa Moskovassa hän jäi semifinaaleihin 100 metrin aidoissa. Hän voitti tuolla matkalla kultaa vuoden 2011 kesäuniversiadeissa Shenzhenissä.


title: Nia Ali

text: Ali on kilpaillut myös seitsenottelussa.


title: Nia Ali

text:
Ulkoradoilla
Sisäradoilla


title: Kiiluanmäen linnoitus

text: Kiiluanmäki on ainakin rauta- ja keskiajalla käytössä ollut linnavuori Hollolassa. Kiiluanmäkeä on käytetty myös vartiomäkenä, jossa on muinaisina aikoina poltettu vainovalkeita varoituksena lähiseudun asukkaille lähestyvästä vihollisesta.


title: Kiiluanmäen linnoitus

text: Vielä nykyäänkin on noin 40-50 metriä linnavuoren korkeimmasta kohdasta alaspäin katsottuna on nähtävissä kivikkoa, joka on mahdollisesti ollut kivisen muurin tukena. Kiveystä on nähtävillä selvästi mäen pohjoisella puolella ja hieman epämääräisempänä lounaisella ja läntisellä puolella. Linnavuoren länsisivulla on mahdollisesti useitakin suojavalleja, mistä nykyään nähtävien kiveysten sekaisuus johtuu. Kaiken kaikkiaan sammal ja aluskasvillisuus peittävät suurimman osan muinaisista varustuksista. Mäen koillisrinteessä on myös kivien ympäröimä kuoppa, jonka pinta-ala on noin kuusi neliömetriä. Kuopan tarkoituksesta ei ole tietoa.


title: Maustaja

text:
Maustaja Oy on suomalainen elintarviketeollisuuden yhtiö. Yritys valmistaa pääasiassa tuotteita sopimusvalmistajana kauppaketjuille, tukkukauppoihin sekä elintarvikealan valmistajille. Yritys perustettiin vuonna 1971 nimellä Pyhännän Einestuote Oy.
Yhtiön toimitilat sijaitsevat Pyhännällä.


title: Maustaja

text: Pyhännän Einestuote Oy perustettiin työllistämään seudun naisia, kun miehille tarjosi työpaikkoja muun muassa muutamaa vuotta aiemmin perustettu Pyhännän Rakennustuote, nykyinen PRT-Forest. Ensimmäisenä tuotteena valmistettiin paahdettua sipulia, mutta vuonna 1974 tuotantoon otettu Ilona-ketsuppi osoittautui menestystuotteeksi. 1970-luvun loppupuolella toinen päätuote olivat ranskalaiset perunat ja muut perunajalosteet, kuten vuonna 1979 aloitetut perunalastut. Sinappia alettiin valmistaa 1977. Einestuote tuli vuonna 1975 osaksi Pyhännän Rakennustuote -konsernia, mutta myytiin 1980-luvulle tultaessa Pauligille osaksi sen Santa Maria -mausteryhmää. 1980-luvun lopulla omistajaksi tuli närpiöläinen Oy Börje Norrgård Ab, ja hetken aikaa nimenä oli Inpac kunnes otettiin käyttöön nykyinen nimi Maustaja Oy. Yrityksen johtohenkilöt ostivat Maustajan itselleen vuonna 1992 ja aloittivat 1990-luvun mittaan viennin Ruotsiin ja Venäjälle. Vuonna 2006 uusiksi omistajiksi tulivat Erkki Veikkolaisen sijoitusyhtiö MEVita Invest ja joukko yhtiön avainhenkilöitä.


title: Maustaja

text: Turun Sinappi () on Unileverin omistama elintarvikemerkki. Maustaja alkoi valmistaa sinappia, kun Unilever päätti toukokuussa 2014 siirtää Turun Sinapin valmistuksen Puolasta takaisin Suomeen. Sinapin valmistus lopetettiin Suomessa vuonna 2003, jolloin se siirrettiin Ruotsiin ja vuonna 2008 Ruotsista Puolaan.


title: Maustaja

text:
Siirron yhteydessä sinapin reseptiä muutettiin hieman, jolloin ainesosaluettelon mukaan glukoosi-fruktoosisiirappi korvattiin oikealla sokerilla.
Hango Sinappi on niin sanottu vanhan ajan sinappi, jonka resepti perustuu vanhaan Bromarvista 1800-luvulta peräisin olevan reseptiin. Kaupallinen tuotanto alkoi vuonna 2003. Perustaja on Patrik Holmén, Stålbox Oy, ja valmistaja Maustaja Oy.


Persianlahden arabimaiden jääkiekkoturnaus () on miesten joka toinen vuosi Persianlahden arabimaiden yhteistyöneuvoston jäsenmaiden kesken pelattava jääkiekkoturnaus Lähi-Idässä. Se pelattiin ensimmäisen kerran Kuwaitissa vuonna 2010 Kuwaitin jääkiekkoliiton järjestämänä.


title: Persianlahden arabimaiden jääkiekkoturnaus

text: Arabiemiirikunnat on voittanut jokaisen turnauksen. Se on myös ainoa joukkue, joka on pelannut Kansainvälisen jääkiekkoliiton järjestämissä MM-turnauksissa asti. Arabiemiirikunnat, Kuwait ja Bahrain ovat osallistuneet myös Aasian kärkimaiden kanssa mm. Aasian talvikisoihin ja IIHF Challenge Cup of Asiaan. Vuoden 2016 turnauksen kaikki joukkueet kuuluivat jo tuolloin IIHF:ään, mutta ainoastaan aiemmin kerran turnaukseen osallistuneet Bahrain ja Saudi-Arabia eivät ole jäseniä. Vuoden 2010 turnauksessa pronssiin yltänyt Saudi-Arabia pelasi tuolloin toistaiseksi ainoat kolme virallista maaotteluaan.


text: Ennen Persianlahden arabimaiden turnausta Arabiemiraarit ja Kuwait pelasivat Arabian jääkiekkoliiton järjestämässä Arab Cupissa pohjoisafrikkalaisten Algerian ja Marokon kanssa vuonna 2008.


title: Veneslinna

text: Veneslinna on Pirkanmaalla Ikaalisten Riitialassa Kasittulan kylässä sijaitseva mahdollinen muinaislinna.


title: Veneslinna

text: Veneslinna sijaitsee Ikaalisten kirkosta 13,8 kilometriä pohjoisluoteeseen ja Kyrösjärveen laskevan Vääräjoen länsirannalla olevalla harjulla. Harjusta on otettu runsaasti hiekkaa ja historiallisen ajan kivi- ja maarakenteita esiintyy 240 metrin pituisella ja 20 metriä leveällä matkalla hiekkakuopan kaakkoispuolella. Paikka jää Kukkurantien, joka poikkeaa seututieltä 276, ja Vääräjoen rantatörmän väliin. Maarakenteita ovat erilaiset rakennuksien kiviperustukset, kaivannot, vallit ja kivikasat. Niiden merkitystä ei olla tutkittu, mutta ne vaikuttavat olevan muinaislinnan puolustusvarustuksien jäänteitä.


title: Veneslinna

text: Kohteessa ei ole tehty arkeologisia kaivauksia, mutta sitä tutkittiin pintapuolisesti vuonna 2004 (Vadim Adel).


title: Veneslinna

text: Vääräjoki toimi aikoinaan tärkeänä reittinä Etelä-Suomen ja Pohjanmaan välillä. Paikalla on sijainnut kihniöläisten ja parkanolaisten venevalkama, josta paikka on saanut nimensä. Esimerkiksi nuijasodan aikana käyttivät Jaakko Ilkan ja Klaus Flemingin joukot tätä reittiä siirtyessään paikasta toiseen. Perimätiedon mukaan alueella olisi käyty taisteluja isonvihan aikana.


title: Typpisinappikaasu

text: Typpisinappikaasu voi tarkoittaa joitakin näistä yhdisteistä:


title: Curtis Fuller

text: Curtis Fuller (s. 15. joulukuuta 1934) on yhdysvaltalainen jazzmuusikko, jonka pääinstrumentti on pasuuna. Fuller on aikansa arvostetuimpia jazzpasunisteja.


title: Suvaitsevaisuusparadoksi

text: Suvaitsevaisuusparadoksi syntyy kun suvaitseva henkilö pitää yllä vihamielisiä näkemyksiä suvaitsemattomuutta kohtaan ja on sen vuoksi suvaitsematon sitä kohtaan. Suvaitseva yksilö olisi siten määritelmän mukaan suvaitsematon suvaitsemattomuutta kohtaan.


title: Suvaitsevaisuusparadoksi

text: Filosofi Karl Popper määritteli paradoksin vuonna 1945 teoksessaan "Avoin yhteiskunta ja sen viholliset" (osa 1):


title: Suvaitsevaisuusparadoksi

text: ”Vähemmän hyvin tunnettu on suvaitsevaisuusparadoksi: rajoittamattoman toleranssin pitää johtaa toleranssin katoamiseen. Jos me laajennamme rajoittamatonta toleranssia myös niihin, jotka ovat suvaitsemattomia, jos me emme ole valmiina puolustamaan suvaitsevaista yhteiskuntaa suvaitsemattomien hyökkäystä kohtaan, niin silloin suvaitseva tulee tuhotuksi ja suvaitsevaisuus tämän mukana.”


title: Suvaitsevaisuusparadoksi

text: Popperin johtopäätöksen mukaan olemme oikeutettuja kieltäytymään suvaitsemasta suvaitsemattomuutta: ”Meidän pitäisi siksi vaatia, suvaitsevaisuuden nimissä, oikeutta olla suvaitsematta suvaitsemattomuutta.”


title: Uusipöylin linnavuori

text: Uusipöylin linnavuori tai Pyölinniitun mäki on Uudellamaalla Karjalohjan Tallaassa sijaitseva linnavuori.


title: Uusipöylin linnavuori

text: Linnavuori sijaitsee neljä kilometriä kaakkoon Karjalohjan kirkosta Lohjanjärven eteläpäässä olevalla leveällä Tallaanniemellä. Niemi jää Tallaan kylän taakse ja sijaitsee noin 200 metriä Lohjanjärven rannasta. Mäki kohoaa ympäristöään yli 20 metriä korkeammalle ja mäen laki on umpeen kasvanutta kalliomaastoa. Mäessä on yksi jyrkänne, joka aukeaa lähes huipulla etelään. Mäki ei ole erityisen jyrkkä missään ilmansuunnassa ja se onkin kivivallein lähes kokonaan ympäröity. V. Maajoen mukaan linnapiha on 38 metriä pitkä ja 9–13 metriä leveä. Kivivallit ovat enimmäkseen sortuneet. Etelärinteen valli on reunoistaan huolellisesti ladottu ja vallin sisäosa pienemmillä kivillä täytetty. Itäsivun valli kulkee eteläsivua vastaan kohtisuorasti. Se on romahtanut ja levinnyt viisi metriä leveäksi röykkiöksi. Pohjoisrinteen valli on 16 metriä pitkä ja se on reunoistaan huolellisesti rakennettu särmikkäistä kivistä. Valli on kuitenkin sortunut. Sama valli jatkuu pienen kallionyppylän jälkeen noin 6 metriä. Maajoki kertoi, että paikalliset asukkaat kertoivat itäisessä vallissa ollen portti kulkua varten.


title: Uusipöylin linnavuori

text: Kohde tunnettiin jo 1800-luvulla, jolloin sitä tutkivat erikseen Hjalmar Appelgren ja J. Wefvar (vuonna 1879). Tämän jälkeen sitä on lähinnä vain tarkastettu vuosina 1937 (V. Maajoki), 1992 (Hannu Kotivuori) ja 1997 (Kaarlo Katiskoski).


title: Uusipöylin linnavuori

text: Vuonna 1997 paikka tarkastettiin inventoinnin yhteydessä. Silloin huomattiin alueen kasvaneen umpeen niin, että se haittasi havainnointia. Alueen hoitamisesta on tehty päätös, mutta sitä ei olla vielä toteutettu. Tavoitteena on raivata kulkuväylä linnavuorelle ja avata näköalaa sekä poistaa kivivalleissa kasvavat puut.


title: Iida Tikka

text: Iida Tikka on suomalainen toimittaja. Hän työskentelee Yle uutisten ulkomaantoimittajana. Aiemmin hän oli MTV Uutisten Venäjän-kirjeenvaihtajana ja STT:n vakituisena avustajana Moskovassa. Tikka on opiskellut Venäjän sisä- ja ulkopolitiikkaa Moskovan yliopistossa. Hän on työskennellyt ja asunut Venäjällä aiemmin muun muassa Petroskoissa, Permissä ja Irkutskissa.


title: M65 Atomic Annie

text: Atomic Annie tai M65 Atomic Cannon (suom. "atominen kanuuna") oli Yhdysvaltojen rakentama hinattava tykki, joka kykeni ampumaan ydinkranaatin. Se kehitettiin 1950-luvulla, kylmän sodan alkuaikoina, ja se otettiin kenttäkäyttöön Euroopassa ja Koreassa 1953. Tykkiä valmistettiin 20 kappaletta, joista seitsemän on säilynyt nykypäivään eri museoissa.Atomic Anniella ammuttiin vain yksi ydinkärjen sisältänyt testilaukaus aseen koko käyttöhistorian aikana. Tämä "Grable"-niminen ydinkoe tapahtui osana operaatio Upshot-Knotholea Nevadan testialueella 8:30 aamupäivällä paikallista aikaa toukokuun 25 päivä, vuonna 1953. Ammutun ydinlatauksen, joka oli tyypiltään W9-ydinkärki, räjähdysvoimakkuus oli 15 kilotonnia TNT:tä. Se oli historian ensimmäinen ja tähän mennessä ainoa koskaan tykistä ammuttu ydinammus. Upshot-Knotholen muut testit olivat kolme ilmasta pudotettua ydinpommia ja seitsemän tornissa räjäytettyä aseiden kehittelyssä tarvittavaa testilatausta.


title: Wilhem Belocian

text: Wilhem Belocian (s. 22. kesäkuuta 1995 Les Abymes, Guadeloupe) on guadeloupelaissyntyinen ranskalainen pika-aitajuoksija, joka kilpailee 110 metrin aitajuoksussa. 179 senttimetriä pitkä ja 70 kilogrammaa painava Belocian edustaa Stade Lamentiniä.


title: Wilhem Belocian

text: Belocian saavutti pronssia 60 metrin aidoista vuoden 2015 sisäratojen EM-kilpailuista Prahasta ajalla 7,52. Hän sai pronssia 110 metrin aitajuokussa Amsterdamin EM-kilpailuissa 2016 ajalla 13,33. Rio de Janeiron olympialaisissa hänet hylättiin alkueräjuoksussa.


title: Wilhem Belocian

text: Vuoden 2014 alle 20-vuotiaiden MM-kilpailuissa Eugenessä Belocian voitti kultaa uudella nuorten maailmanennätysajalla 12,99 s. Alle 20-vuotiaiden MM-kilpailuista hänellä on myös yksi pronssi vuodelta 2012. Alle 18-vuotiaiden MM-kilpailuista hänellä on kaksi pronssia ja alle 20-vuotiaiden EM-kilpailuista yksi kulta. Vuoden 2011 Euroopan nuorten olympiafestivaaleilta Belocian saavutti kultaa viestistä ja hopeaa 110 metrin aidoista.


title: Wilhem Belocian

text: Belocian on edustanut Guadeloupea Karibian alueen CARIFTA Gameseissa.


title: Wilhem Belocian

text: Ulkoradoilla


title: Wilhem Belocian

text: Sisäradoilla


title: Gunnar Eklund

text: Gunnar Eklund (6. marraskuuta 1916, Eckerö – 23. toukokuuta 2009, Maarianhamina, Ahvenanmaa) oli Viking Line -yhtiön perustaja ja merenkulkuneuvos. Hän aloitti uransa merellä kansipoikana ja matruusina Åland II -aluksella, ja 1930-luvun lopulla hän kiersi kolme kertaa Australian ympäri Pamir-nelimastoparkin timpurina ja konemiehenä. Eklund valmistui merikapteeniksi vuonna 1946. Saatuaan keuhkosairauden hän joutui lopettamaan kylmälastialus Korsön päällikkönä 1957. Hän hankki omistukseensa merikapteeni Henning Rundbergin kanssa höyrylaiva Dinardin, jolle annettiin nimeksi S/S Viking. He aloittivat liikennöinnin nimellä Vikinglinjen 1. kesäkuuta 1959. Liiketoiminnallisten erimielisyyksien jälkeen Eklund perusti vuonna 1963 uuden yrityksen Ålandsfärjan AB, josta tuli myöhemmin SF Line ja vimein Viking Line.


title: Mark 15 -ydinpommi

text: Mark 15 -ydinpommi tai Mk-15 oli 1950-luvulla käytössä ollut varhainen vetypommi. Se oli ensimmäinen kohtuullisen kevyt yhdysvaltalainen lämpöydinase (noin 3 450 kg). Sitä tuotettiin alkaen 1955 ja 1 200 asetta valmistettiin ennen tuotannon lopettamista 1957. Mark 15 malli oli palveluskäytössä vuosikymmenen ajan 1955–1965.


title: Mark 15 -ydinpommi

text: Aseesta oli kolme varianttia: Mod 1, Mod 2 ja Mod 3. Operaatio Castlen ydinkokeissa räjäytetty Mark 15 Mod 1 räjähti 1,69 megatonnin voimalla. Operaatio Redwingissä käytetty Mark 15 Mod 2 (TX-15-X1) oli voimakkuudeltaan 3,8 megatonnia. Tämä oli myös maailman ensimmäinen lentokoneesta pudotettaessa räjäytetty vetypommi.


title: Mark 15 -ydinpommi

text: Mark 15 oli Teller-Ulam konstruktiota käyttävien nykyisten lämpöydinaseiden edeltäjä siinä mielessä, että sen sekundäärinen fuusio-osa oli suurimmalta osaltaan HEU-materiaalia (engl. "Highly Enriched Uranium", ks. uraanin väkevöinti) Sen sisällä oli fuusiopolttoainetta, mutta suurin osa aseen tehosta tuli HEU-materiaalin fission seurauksena. Myös ydinfuusion tuottamat neutronit osallistuivat HEU-kuoren fissioon.


title: Mark 15 -ydinpommi

text: Ohjuksen taistelukärki variantti Mark 15 aseesta, W15-ydinkärki, suunniteltiin 1950-luvun alkupuoliskolla, mutta tämä projekti lopetettiin kesken keväällä 1957. Sitä suunniteltiin käytettäväksi SM-62 Snark ohjuksessa, mutta lopulta siihen valittiin W39-ydinkärki.


title: Mark 15 -ydinpommi

text: Helmikuun 5. päivä 1958, salaisella harjoituslennolla ollut Boeing B-47 Stratojet törmäsi toista tehtävää suorittamassa olleen F86-hävittäjälentokoneen kanssa ilmassa ja tämän seurauksena Mark 15 ydinase putosi mereen Georgian rannikolla, lähellä Savannahia. Joidenkin lähteiden mukaan pommi oli pudotessaan toimintakuntoinen. Armeijan virallisen selonteon mukaan aseessa ei ollut kuitenkaan pommin plutoniumydintä, joten se ei olisi voinut saada aikaan ydinräjähdystä. Pommia ei koskaan löydetty ja sen arvellaan olevan edelleen hautautuneena merenpohjan hiekkakerrokseen.


title: Freginalsin linja-autoturma

text: Freginalsin linja-autoturma tapahtui 20. maaliskuuta 2016 lähellä Itä-Espanjan Tarragonan maakunnassa sijaitsevaa Freginalsin kaupunkia.


title: Freginalsin linja-autoturma

text: Linja-auto oli palaamassa Autovía A-7 -moottoritietä Valenciassa järjestetystä Las Fallas -juhlasta kohti Barcelonaa, kun kuljettaja menetti auton hallinnan. Auto osui kaistoja erottavaan metalliseen aitaan ja kaatui kyljelleen törmäten vastaantulevaan autoon. Viranomaisten mukaan kuljettaja ei ollut alkoholin tai huumeiden vaikutuksen alaisena, vaan onnettomuus johtui ensitietojen mukaan kuljettajan inhimillisestä virheestä. Kuljettajan fyysiset vammat eivät olleet vakavia.


title: Freginalsin linja-autoturma

text: Suurin osa linja-auton matkustajista oli kansainväliseen Erasmus-vaihtoon osallistuneita opiskelijoita ympäri maailmaa. 13 kuolleesta jokainen oli naispuolinen opiskelija. Vastaan tulleessa autossa olleet henkilöt eivät loukkaantuneet. Onnettomuudessa oli mukana myös yksi suomalainen, Nokialta kotoisin oleva 28-vuotias naispuolinen opiskelija, joka ei kuitenkaan loukkaantunut vakavasti.


title: Freginalsin linja-autoturma

text: Onnettomuus on yksi Espanjan viime vuosien tuhoisimpia linja-auto-onnettomuuksia.


title: Luettelo Tanskan taajamista

text: Tämä artikkeli on luettelo Tanskan taajamista. Vuoden 2015 alussa Tanskassa oli 1 415 taajamaa (), joissa asui yhteensä 4 950 735 henkeä, mikä vastasi 87,5 prosenttia Tanskan väestöstä. Haja-asutusalueilla () asui 698 897 henkeä ja 10 083 hengellä ei ollut pysyvää asuinpaikkaa ().


title: Luettelo Tanskan taajamista

text: Tanskan taajamat on lueteltu seuraavassa taulukossa, joka on koottu Danmark Statistikin tilaston perusteella. Taajamien nimien perään on lisätty sulkuihin täsmenteitä, joita lähteessä ei ole. Kolmannessa sarakkeessa on ilmoitettu, mihin Tanskan kuntaan taajama kuuluu. Kunnan nimen perässä olevat luvut kertovat, kuinka moni useampaan kuin yhteen kuntaan kuuluvan taajaman asukkaista kyseisessä kunnassa asuu. Lähteessä useampaan kuin yhteen kuntaan kuuluvien taajamien väkiluvut on ilmoitettu vain kunnittain jaoteltuna. Taulukkoa varten nämä luvut on laskettu yhteen taajaman kokonaisväkiluvun saamiseksi.


title: Luettelo Tanskan taajamista

text: Kööpenhaminan ympärille muodostuneen Hovedstadsområdetin taajaman tiedot on eritelty kunnittain omassa taulukossaan.


title: Jorma Tapio

text: Jorma Tapio (s. 1957 Mikkeli) on suomalainen jazzmuusikko, jonka instrumentteja ovat saksofonit ja muut puupuhaltimet. Tapio tunnetaan muun muassa free jazz -triostaan Kaiku, yhtyeestään Rolling Thunder sekä Edward Vesalan vuonna 1982 perustamasta Sound & Fury -yhtyeestä ja sen uudesta tulemisesta vuonna 2010. Jorma Tapio on soittanut myös Krakatau-yhtyeessä.


title: Jorma Tapio

text: Jorma Tapion musiikkiura alkoi piano- ja viuluopinnoilla, kunnes klassinen musiikki vaihtui bebop-jazziin ja saksofoninsoittoon. Alkuvuosina Tapio soitti myös tanssiyhtyeissä ja muun muassa Sielun Veljien ja Tuomari Nurmion kanssa, kunnes kiinnostui yhä enemmän improvisaatiosta ja free jazzista. Ensimmäisiä omia kokoonpanoja oli Turussa vuonna 1980 perustettu Lauantairyhmä yhdessä pianisti Ismo Laakson ja sellisti Tuomas Airolan kanssa. Heidän kanssaan esiintyi joskus myös runoilija Markku Into.


title: Jorma Tapio

text:
Vuonna 1983 Jorma Tapio osallistui Edward Vesalan työpajaan ja tuli sitä kautta mukaan Sound & Fury -yhtyeeseen yhtenä sen perustajajäsenenä. Tapio oli mukana yhtyeessä Vesalan kuolemaan 1999 saakka ja esiintyi kaikilla yhtyeen ECM-levymerkille tehdyillä albumeilla. Samaan aikaan hän piti yllä myös muita kokoonpanoja, kuten kahdeksanhenkinen Hungrymen, Tapio–Hongisto-kvartetti pasunisti Jari Hongiston kanssa, Open Mind -niminen trio fagotisti Heikki Wiklan ja saksofonisti Pepa Päivisen kanssa. Jorma Tapio oli alkuvaiheessa mukana myös Raoul Björkenheimin Krakatau-yhtyeessä. Hänen ulkomaisia soittokumppaneitaan olivat norjalainen lyömäsoitintaiteilija Terje Isungset ja ranskalainen saksofonisti Daunik Lazro.
Jorma Tapio on tehnyt paljon yhteistyötä myös tanssijoiden kanssa. Hän on esiintynyt muun muassa Kirsi Heimosen ja japanilaisten butoh-tanssijoiden kanssa.
1990-luvun loppuvuosista lähtien Jorma Tapio on kärsinyt sairauksista, mutta vuonna 2002 hän perusti yhtyeen nimeltä Rolling Thunder. Sen muita jäseniä ovat Iro Haarla (piano, harppu), Ulf Krokfors (basso) ja Tom Nekljudow (rummut). Muita vuosituhannen vaihteen jälkeisiä Tapion projekteja ovat olleet Päivinen–Tapio Quartet Pepa Päivisen kanssa sekä trio nimeltä Frio basisti Sampo Lassilan ja bassoklarinetisti Heikki Nikulan kanssa. Vuosina 1998–2001 Jorma Tapio veti helsinkiläistä marginaalimusiikkiin keskittynyttä Tse-Tse-klubia, joka kokoontui vaihtelevasti Semifinalissa, Saunabarissa ja UMO Jazz Housessa.


title: Jorma Tapio

text: Vuonna 2012 Jorma Tapio perusti trion nimeltä Kaski, jonka muiksi jäseniksi vakiintuivat vähitellen basisti Ville Rauhala ja rumpali Simo Laihonen. Jorma Tapio johtaa myös 2010-luvulla uudelleen koottua Sound & Fury -yhtyettä, jolta vuonna 2013 ilmestyi Edward Vesalan aiemmin julkaisemattomia sävellyksiä sisältävä albumi "Pulsacion".


title: Jujhar Khaira

text: Jujhar Khaira (s. 13. elokuuta 1994 Surrey, British Columbia, Kanada) on kanadalainen jääkiekkoilija, joka edustaa NHL-seura Edmonton Oilersin organisaatiota. Oilers varasi hänet 63. pelaajana .


title: Jujhar Khaira

text: Khaira pelasi kaksi kautta British Columbia Hockey Leaguessa, jossa edusti Prince George Spruce Kingsiä vuosina 2010–2012. Edmonton Oilers varasi hänet kolmannen kierroksen alussa 63. pelaajana. BCHL:stä Khaira siirtyi yliopistosarja NCAA:ssa pelanneeseen Michiganin teknillisen yliopiston joukkueeseen. Hän pelasi tulokaskaudellaan 37 ottelua tehden niissä kuusi maalia ja 25 tehopistettä.


title: Jujhar Khaira

text: Khaira solmi elokuussa 2013 Edmonton Oilersin kanssa tulokassopimuksen. Ammattilaissopimuksen tehtyään hän ei enää ollut kelvollinen pelaamaan NCAA:ssa, joten hän siirtyi WHL:ään Everett Silvertipsiin. Hän pelasi Silvertipsissä kauden aikana 59 peliä ja teki 44 tehopistettä. Viidessä pudotuspeliottelussa syntyi kolme maalia ja yksi syöttöpiste. Kauden loputtua WHL:ssä Khaira siirtyi hänet varanneen Edmonton Oilersin AHL-farmiseura Oklahoma City Baronsiin loppukaudeksi. Khaira pelasi kuusi runkosarjaottelua ilman pisteitä. Kolmessa pudotuspeliottelussa hän teki yhden maalin.


title: Jujhar Khaira

text: Khaira osallistui kautta 2014–2015 edeltäneelle Oilersin harjoitusleirille, mutta hänet lähetettiin aloittamaan kausi farmissa. Ensimmäisellä kokonaisella ammattilaiskaudellaan Khaira pelasi Baronsissa 51 ottelua, joissa teki neljä maalia ja kuusi syöttöpistettä eli yhteensä kymmenen tehopistettä. Lisäksi hän pelasi joukkueen riveissä kahdeksan pudotuspeliottelua ja teki niissä kolme maalia sekä yhden syöttöpisteen. Hän myös istui kaksi kahden minuutin rangaistusta.


title: Jujhar Khaira

text: Khaira aloitti kauden 2015–2016 Oilersin uudessa farmiseurassa, Bakersfield Condorsissa. Marraskuun lopulla Oilers nosti Khairan NHL-kokoonpanoon, kun hän oli tehnyt 16 pelaamassaan ottelussa seitsemän pistettä. Khaira debytoi 28. marraskuuta 2015 ottelussa Pittsburgh Penguinsia vastaan. Hän sai peliaikaa 10.02 minuuttia. Samalla Khairasta tuli Robin Bawan ja Manny Malhotran jälkeen kolmas NHL-pelaaja, jolla on etelä-aasialainen tausta. Tammikuussa hänet lähetettiin takaisin farmiin, josta hänet nostettiin jälleen helmikuun lopulla NHL:n puolelle.


title: Mark 39 -ydinpommi

text: Mark 39 ydinpommi tai Mk-39 oli 1950-luvulla käytössä ollut varhainen vetypommi. Sitä tuotettiin alkaen 1957 ja se oli palveluskäytössä aina vuoteen 1966 saakka.


title: Mark 39 -ydinpommi

text: Ase oli tekniikaltaan samankaltainen kuin aiempi Mark 15 -ydinpommi, josta se oli paranneltu versio. Sen räjähdysvoimakkuus oli 3,8 megatonnia.


title: Mark 39 -ydinpommi

text: Ohjuksen taistelukärki variantti Mark 39 aseesta, W39-ydinkärki, suunniteltiin 1950-luvun alkupuoliskolla. Se oli halkaisijaltaan 89 cm ja 270 cm pitkä, ja painoi 2 830 – 2 900 kg. Sitä käytettiin ainakin SM-62 Snark ohjuksissa, PGM-11 Redstone MRBM-ohjuksissa ja se voitiin myös kiinnittää Convair B-58 Hustlerin, ääntä nopeamman pommikoneen, MB-1C-"podiin" pudotusta varten.


title: Mark 39 -ydinpommi

text: Tammikuun 24. päivä 1961, harjoituslennolla ollut Boeing B-52 Stratofortress hajosi ilmassa ilmatankkauksen yhteydessä ja putosi Goldsboroon, Pohjois-Carolinaan. Miehistön jäsenistä viisi pelastautui koneesta mutta kolme kuoli.


title: Mark 39 -ydinpommi

text: Pommikoneen mukana olleet kaksi Mark 39 -ydinpommia putosivat myös hallitsemattomasti. Toisen pommin laskuvarjo toimi pommin virittyessä, kun sen turvaominaisuudet pettivät yksi kerrallaan, ja lopulta vain yksi turvamekanismi neljästä esti asetta laukeamasta. Tämä pommi saatiin talteen sen maahanlaskeutumispaikalta lähes ehjänä. Toinen pommeista putosi vapaan pudotuksen kiihtyvyydellä ja hajosi kappaleiksi, joista kaikkia ei saatu kaivettua ylös mutaisesta maaperästä maahantörmäyksen suuresta nopeudesta johtuen. Itse pommin fissio-osan ydin löydettiin mutta muuan muassa uraania ja fuusiopolttoainetta sisältänyt sekundäärinen lämpöydinräjähteen osa on edelleen tänäkin päivänä hautautuneena putoamispaikalle.


title: Mários Nikoláou

text: Mários Nikoláou (, s. 4. lokakuuta 1983 Limassol) on kyproslainen jalkapalloilija, joka edustaa Veikkausliigassa pelaavaa FC Inter Turkua. Pelipaikaltaan oikeajalkainen Nikoláou on puolustava keskikenttäpelaaja. Nikoláou kuuluu myös Kyproksen jalkapallomaajoukkueeseen.


title: Mários Nikoláou

text: Nikoláou on Aris Limassolin kasvatti. Hän pelasi seuran edustusjoukkueessa vuodet 1998–2002 ollen kentällä 59 ottelussa ja tehden kahdeksan maalia. Vuosina 2002–2004 Nikoláou pelasi AC Omoniassa kahdeksan ottelua. Vuodet 2004–2007 Nikoláou edusti jälleen Aris Limassolia tehden 62 ottelussa kymmenen osumaa. Vuodet 2007–2010 hän edusti kreikkalaista Panioniosta pelaten 71 ottelua, joissa syntyi yksi maali. Nikoláou pelasi Panioniosin paidassa myös UEFA Cupissa.


title: Mários Nikoláou

text: Vuodet 2010–2015 Nikoláou edusti Kyproksen jalkapalloliigan AEL Limassolia. Hän pelasi seuran paidassa Eurooppa-liigaa ja oli mukana voittamassa yhtä liigamestaruutta ja yhtä monta supercupia. Nikoláou pelasi Limassolin paidassa 128 ottelua tehden kuusi maalia. Elokuussa 2015 Nikoláou siirtyi kreikkalaiseen Levadiakosiin, jossa hän pelasi 15 ottelua ennen sopimuksen purkamista tammikuussa 2016.


title: Mários Nikoláou

text: Maaliskuussa 2016 Nikoláou siirtyi kauden 2016 kattavalla sopimuksella Suomen Veikkausliigan FC Inter Turkuun.


title: Mários Nikoláou

text: Nikoláou on pelannut Kyproksen alle 21-vuotiaiden maajoukkueessa. Kyproksen jalkapallomaajoukkueessa hän teki debyyttinsä elokuussa 2007 EM-karsintaottelussa San Marinoa vastaan. Avausmaali syntyi helmikuussa 2009 ystävyysottelussa Slovakian verkkoon.


title: Mários Nikoláou

text: Seurajoukkuetasolla


title: Casares

text: Casares on kunta Málagan maakunnassa Andalusian itsehallintoalueella Espanjassa. Kaupungin asukasluku oli 5 743 vuonna 2017.


title: Waenerbergin talo

text: Waenerbergin talo on vuonna 1829 Oulun Torikadun varrelle rakennettu puurakenteinen talo. Rakennus sijaitsee toisen 1800-luvulta peräisin olevan puurakenteisen talon eli Liljeblomin talon naapurina.


title: Waenerbergin talo

text: Waenerbergin talon vanhimman osan rakennutti kauppias Olof Lundström vuonna 1829. Rakennuksessa tehtiin 1900-luvun alussa muutostöitä, jotka suunnitteli lääninarkkitehti Viktor J. Sucksdorff. Vuonna 1917 rakennus siirtyi lyhyeksi ajaksi lääninarkkitehti Harald Andersinin omistukseen. Hänen omistuksessaan kiinteistöä muutettiin enemmän jugend-henkiseksi. Kaikkia suunnitelmia ei kuitenkaan toteutettu eli kiinteistö muistuttaa osaksi alkuperäistä klassista ja muutoksen pohjalta tehtyjä jugend-henkisiä ratkaisuja.


title: Waenerbergin talo

text: Lääninarkkitehti Andersinin lyhyen omistajuuden jälkeen kiinteistöstä muodostettiin asunto-osakeyhtiö, jonka yhtenä omistajana oli lehtori Georg Waenerberg.


title: Waenerbergin talo

text: Vuodesta 1964 Oulun kaupungin omistuksessa ollut rakennus suojeltiin asemakaavalla 1994. Saman vuoden joulukuussa kaupunki myi kiinteistön Nuorten Ystävät ry:lle. Yhdistys puratti sortumisvaarassa olleen vuonna 1851 valmistuneen pihasiiven elokuussa 1995. Päärakennus kunnostettiin ja uusi siipirakennus rakennettiin vuosina 1996-1997 arkkitehtien Jukka Laurilan sekä Ulla ja Lasse Vahteran suunnitelmien mukaan.


title: Elin Malin

text: Elin Augusta Malin, o. s. "Nikander" (15. joulukuuta 1868 Helsinki – 2. syyskuuta 1959) oli suomalainen yhteiskunnallinen vaikuttaja.


title: Elin Malin

text: Malinin vanhemmat olivat tehtailija Johannes Nikander ja Sofia Vilhelmina Degerth. Hän oli vuodesta 1896 naimisissa hallintosihteeri Karl Axel Hjalmar Malinin (k. 1947) kanssa. Malin kävi tyttökoulun 1884 ja jatko-opiston 1890.


title: Elin Malin

text: Malin oli Marttayhdistyksen keskustoimikunnan jäsen vuodesta 1903, Suomen Marttaliiton jäsen 1924–1935 ja liiton sihteeri (vastaa toiminnanjohtajaa). Sittemmin hän sai kunniajäsenen aseman. Hän perusti myös useita Martta-yhdistyksiä. 1922–1924.


title: Elin Malin

text: Hän toimi Kirjoja sokeille -yhdistyksen johtokunnan jäsenenä ja rahastonhoitajana 1906–1932, puheenjohtaja 1932–1937, Pohjoismaiden emäntäliiton johtokunnan jäsen 1924–1936, Sokeain keskusliiton hallintoneuvoston jäsen 1929–1936, kotiteollisuus oy Pirtin johtokunnan jäsen 1928–1934, Naisten Äänen toimituskunnan jäsen.


title: Elin Malin

text: Malin oli Suomalaisen naisliiton perustaja ja sen sihteeri 1914–1920. Hän oli passiivisen vastarinnan toimintaa järjestäneessä naiskagaalissa naisten keskuskomitean jäsen ja rahastonhoitaja.


title: Elin Malin

text: Malin oli kieltolain kumoamista vaativan adressin alullepanijoita.


title: Pan-Amerikan jääkiekkoturnaus

text: Pan-Amerikan jääkiekkoturnaus () on Kansainvälisen jääkiekkoliiton vuosittain järjestämä turnaus Amerikan mantereen joukkueiden kesken. Sekä miehet että naiset pelaavat omat turnaukset. Turnaus on järjestetty kahtena vuotena ja pelattu molemmilla kerroilla Meksikon pääkaupungissa Méxicossa.


title: Pan-Amerikan jääkiekkoturnaus

text: Vuonna 2014 Kanada osallistui turnaukseen yhdellä joukkueelle miesten turnaukseen ja kahdella joukkueella naisten turnaukseen, mutta ei enää vuonna 2015. Yhdysvallat ei ole osallistunut Pan-Amerikan turnaukseen. Brasilia ja Kolumbia ovat osallistuneet turnauksiinsa yhdellä joukkueella. Vuonna 2015 Argentiina osallistui miesten turnaukseen kahdella joukkueelle ja Meksiko osallistui miesten että alle 17-vuotiaiden maajoukkueella. Vastaavasti naisten turnauksessa aikuisten joukkueen lisäksi Meksikoa edusti myös alle 18-vuotiaiden maajoukkue.


title: Pan-Amerikan jääkiekkoturnaus

text: Kertaalleen turnaukseen osallistunut Kanada kutsuttiin myös vuoden 2015 turnaukseen, mutta maa kieltäytyi, kuten myös Chile, Ecuador, Yhdysvallat ja Venezuela sekä pohjoisafrikkalainen Marokko. Chile kuitenkin osallistui vuoden 2017 turnaukseen.


title: Luettelo Karjalan tasavallan kaupungeista ja kaupunkityyppisistä taajamista

text: Tämä artikkeli on luettelo Karjalan tasavallan kaupungeista ja kaupunkityyppisistä taajamista. Mukana luettelossa ovat myös Karjalan tasavallan alueella sijaitsevat entiset kaupunkityyppiset taajamat.


text: Karjalan tasavallassa on 13 kaupunkia:


text: Vuosiluvut tarkoittavat vuotta, jolloin kaupunki on perustettu tai asutuskeskus on saanut kaupungin statuksen. Poventsa oli kaupunkina vuodesta 1782 aina 1920-luvulle asti. Siitä tuli kaupunkityyppinen taajama vuonna 1938.


text: Karjalan tasavallassa on 11 kaupunkityyppistä taajamaa:


text: Vuosiluvut tarkoittavat vuotta, jolloin asutus sai kaupunkityyppisen taajaman statuksen.


text: Seuraavat paikkakunnat ovat olleet aikaisemmin kaupunkityyppisiä taajamia. Ensimmäinen vuosiluku tarkoittaa perustamisvuotta ja toinen lakkauttamisvuotta. Jos ei muuta mainita, niin kaupunkityypiset taajamat on muutettu kyliksi kyseisenä vuonna.


title: Dalmore

text: Dalmore on skottilainen viskitislaamo, joka sijaitsee Alnessissä, noin 32 km Invernessistä pohjoiseen. Se sijaitsee Cromary Firthin rannoilla, vastapäätä Black Isle -saarta, "suurta niittymaata", josta se on saanut nimensä.


title: Dalmore

text: Tislaamon omistaa Whyte and Mackay Ltd, jonka taas omistaa filippiiniläinen Emperador Inc.


title: Dalmore

text: Dalmoren legenda juontaa juurensa aina vuoteen 1263 asti, kun Colin of Kintail, Mackenzie-klaanin päällikkö, pelasti Skotlannin kuninkaan Aleksanteri III:n ryntäävältä hirveltä. Kiitollinen kuningas palkitsi Colinin Eilean Donanin mailla, motolla "Luceo Non Uro" ("Loistan, en polta") ja oikeudella käyttää klaanin vaakunana 12-piikkistä hirven päätä. Itse tislaamon perusti monta vuotta myöhemmin vuonna 1839 yrittäjä Alexander Matheson, joka 28 vuoden päästä päätti siirtää tislaamon eteenpäin uusille omistajille. Andrew ja Charles Mackenzie saivat tislaamon, ja Mackenzie-klaanin jäseninä he alkoivat käyttää viskin merkkinä ikonista 12-piikkistä hirven päätä, "caberfeidhiä" joka on aina siitä lähtien koristanut jokaikistä Dalmore-viskipulloa.


title: Dalmore

text: Palkittu tislaamo valmistaa useita eri viskejä jotka valmistetaan useissa eri sammioissa, jotka ovat erikokoisia, jotta viskille saadaan monimutkaisempi luonne.


title: Dalmore

text: Dalmoren jokainen viski kypsytetään kahdessa erityyppisessä puutynnyrissä: yhdysvaltalaisissa tammisissa bourbon-tynnyreissä ja tislaamon yksinoikeudella käyttämissä Gonzalez Byassin vanhoissa sherry-tynnyreissä. Jokainen sherry-tynnyri - jotka valitsee tislaamomestari Richard Paterson itse - antaa viskille syvän kuparinvärin ja makuvivahteita murskatuista manteleista, kanelista, inkivääristä ja sitrushedelmistä. Bourbon-tynnyrit antavat viskille makuvivahteita vaniljasta, mausteista, hunajasta ja trooppisista hedelmistä.


title: Dalmore

text: Jotta viskille saadaan monimutkaisempi luonne, jotkut viskit viimeistellään poikkeuksellisissa tynnyreissä, joiden puumateriaali tulee maailmankuuluilta viinitiloilta.


title: Dalmore

text: Tislaamon nykyiseen tuotevalikoimaan kuuluu:


title: Stydiä staffia

text: Stydiä staffia on ramopunk-yhtye Häiriköiden toinen studioalbumi. Se julkaistiin omakustanteisesti vuonna 1995, ja sitä painettiin 700 kopiota. Vuonna 2008 Woimasointu julkaisi albumista uusintapainoksen.


title: Stydiä staffia

text: Desibelin Ilkka Valpasvuo antoi albumille kaksi tähteä viidestä. Hän vertasi albumia vuonna 2006 julkaistuun "erittäin hyvältä kuulostaneeseen" "Ratkaisuun", mutta moitti sen menevän liian matalan aidan ali niin musiikillisesti kuin tarinallisestikin.


title: Aleksandr Misurkin

text: Aleksandr Aleksandrovitš Misurkin (), (s. 23. syyskuuta 1977 Jeršitši, Smolenskin alue, Neuvostoliitto), on venäläinen kosmonautti. Misurkin valittiin kosmonauttikoulutukseen vuonna 2006 ja vuonna 2011 Sojuz TMA-08M -lennon miehistön jäseneksi Retkikuntaan 35.


title: Michael S. Hopkins

text: Michael Scott Hopkins, (s. 28. joulukuuta 1968 Lebanon, Missouri, Yhdysvallat) on yhdysvaltalainen astronautti. Hopkins valittiin astronauttikoulutukseen vuonna 2009 ja vuonna 2011 Sojuz TMA-10M -lennon miehistön jäseneksi Retkikuntaan 37.


title: Nicola Spirig

text: Nicola Spirig (s. 7. helmikuuta 1982) on sveitsiläinen triathlonisti ja olympiavoittaja. Vuoden 2012 kesäolympialaisissa Lontoossa Spirig ylitti maalilinjan ajassa 1.59.48 yhtä aikaa ruotsalaisen Lisa Nordénin kanssa. Spirig julistettiin voittajaksi maalikameran tarkistuksen jälkeen. Neljä vuotta myöhemmin Rio de Janeiron olympialaisissa hän saavutti olympiahopeaa.


title: BYD

text: BYD (täydellisemmin "BYD Company Limited"; ; BYD on lyhenne sanoista "Build Your Dreams") on vuonna 1995 perustettu kiinalainen teollisuuskonserni, jonka ensisijainen liiketoiminta-alue on autoteollisuus, mutta yhtiö on myös hyvin suuri kannettavien laitteiden akkuvalmistaja. Lisäksi sillä on laajaa matkapuhelin- ja elektroniikkateollisuuden osavalmistusta. BYD-konsernin kotipaikka on Shenzhen. Yhtiö työllistää yli 187 000 henkeä (2014). .


title: BYD

text: Yhtiömuodoltaan autokonserni on julkinen osakeyhtiö. BYD Company Limitedin osake noteerataan sekä Shenzhenin että Hongkongin pörsseissä. Maailman suurimpien yritysten Forbes Global 2000 -listan vuoden 2015 vertailussa BYD luokiteltiin useilla mittareilla arvioituna Kiinan 96. ja maailman 1037. suurimmaksi julkisesti noteeratuksi yhtiöksi.


title: BYD

text: Konserni valmistaa ja myy polttomoottori-, hybridi- ja sähköautoja, autoteollisuuden osia sekä sähkökäyttöisiä trukkeja. Yhtiö vuokraa sähköautoja ja on mukana taksitoiminnassa. Toiseksi yhtiö valmistaa ja myy litiumioni- ja nikkeliakkuja matkapuhelimiin, sähkötyökaluihin ja kannettaviin laitteisiin. BYD-konsernin valmistamia litiumioniakkuja käyttävät kannettavissa laitteissaan muun muassa Samsung, LG, Huawei, Lenovo, ZTE ja TCL. Konsernin tietotekniikan ja matkapuhelinten komponenttituotanto valmistaa muovi- ja metalliosia, elektroniikan osia ja mikroeletroniikan komponentteja, integroituja piirejä, taipuisia piirilevyjä, matkapuhelinnäppäimistöjä, LED-näyttöjä, LED-lamppuja, latureita, liittimiä, UPSeja, tasavirtalähteitä, aurinkoenergialaitteistoja, matkapuhelinosia ja matkapuhelimien testilaitteita, matkapuhelinten ja kannettavien tietokoneiden koteloita. Yhtiö asentaa kuoria, näppäimistöjä ja muita osia matkapuhelimiin. Yhtiö myös suunnittelee, valmistaa ja myy aurinkovoimalaitoksia. Konserni toimii tai on toiminut alihankkijana monille tunnetuille laitevalmistajille, kuten Samsung, Apple, Nokia, HP, HTC, Huawei ja Toshiba.


title: BYD

text: Yhtiön autoteollisuuteen keskittynyt tytäryhtiö on BYD Auto. Yhtiön oma automerkki on "BYD". Vuonna 2015 Kiinan eniten sähköautoja myynyt autonvalmistaja. Lisäksi yhtiöllä on 50 prosentin osuus Daimler AG:n kanssa perustetusta yhteisyrityksestä (Shenzhen BYD Daimler New Technology Co., Ltd.), joka kehittää ja valmistaa "Denza"-automerkillä korkean hintaluokan sähköautoja erityisesti Kiinan kaupunkeja ajatellen. Denzojen myynti käynnistyi vuonna 2014.


title: BYD

text: Matkapuhelinten osia valmistava ja laitteiden kokoonpanoa tarjoava tytäryhtiö BYD Electronic (International) Company Limited on BYD-konsernin Hongkongin pörssissä noteerattu tytäryhtiö (0285). Yhtiö valmistaa esimerkiksi matkapuhelinten kuoria, mekaanisia rakenteita ja näppäimistöjä (muun muassa Nokian Lumia -puhelimiin).


title: BYD

text: Yhtiö perustettiin vuonna 1995. Litiumioniakkujen valmistus käynnistettiin 1997. Vuonna 2000 yhtiöstä tuli Motorolan ja vuonna 2001 Nokian matkapuhelinten akkutoimittaja. Vuonna 2002 yhtiö listautui Hongkongin pörssiin. Sittemmin yhtiö sai haltuunsa puolet maailman matkapuhelinakkujen valmistuksesta.


title: BYD

text: Vuonna 2003 perustettiin BYD Auto yritysoston seurauksena. Vuonna 2005 valmistettiin ensimmäiset BYD F3 -automallit. Seuraavana vuonna esiteltiin tästä kehitetty, 350 kilometrin toimintasäteeseen pystyvä BYD F3e -sähköauto. Vuonna 2006 yhtiö myi kaikkiaan runsas 63 000 autoa. Vuonna 2007 yhtiö perusti autotehtaan myös Intiaan. Vuonna 2013 konserni myi jo 506 189 autoa. Yhtiö on noussut erääksi kappalemääräisesti eniten sähköautoja maailmassa myyvistä autonvalmistajista.


title: BYD

text: Vuonna 2016 yhtiö jäi kiinni lapsityövoiman hyödyntämisestä. Amnesty seurasi Kinshasan Kongon Katangan maakunnassa sijaitsevan epävirallisen kobolttikaivoksen tuotantoketjua. Kaivoksella työskenteli nuorimmillaan seitsemänvuotiaita lapsia. Kobolttia päätyi muun muassa BYD:n tuotteisiin, mutta yhtiö kieltäytyi kommentoimasta asiaa Amnestylle.


title: B41

text: B41-ydinpommi oli amerikkalainen varhainen vetypommi, jota tuotettiin 1960-luvun alkuvuosina ja joka oli palveluskäytössä vuosina 1961–1976. Se oli Yhdysvaltain kaikkien aikojen räjähdysvoimaisin ydinase 25 megatonnin räjähdysteholla. Se oli myös ainoa kolmivaiheinen fuusioase Yhdysvaltojen ydinasearsenaalissa.


title: B41

text: Aseen pituus oli 3,76 metriä ja halkaisija oli 1,32 metriä. Se painoi noin 4 840 kg. Ainoastaan Boeing B-52 Stratofortress ja Boeing B-47 Stratojet kykenivät kuljettamaan ja pudottamaan sen. Siitä oli kaksi eri muunnelmaa: ”likainen” Y1-versio, jossa kolmas fuusiovaihe oli suljettu uraani-238-koteloon, ja ”puhdas” Y2-malli, jossa kotelointi oli lyijyä. Kun vetypommiräjähdyksen tuottamat nopeat neutronit osuvat U-238:aan, sekin fissioituu ja kasvattaa ydinräjähdyksen voimakkuutta mutta myös radioaktiivista laskeumaa.


title: B41

text: Kaikkiaan pommeja tuotettiin arviolta 500 kappaletta syyskuun 1960 ja kesäkuun 1962 välillä. Niiden vaiheittainen poisto palveluksesta alkoi jo 1963, kun niitä alettiin korvaamaan B53-ydinpommeilla. Viimeinen B41-ydinpommi poistui käytöstä 1976.


title: Mauser m/1914

text: Mauser 1914 on saksalainen itselataava pistooli.


title: Ruger MK III

text: Ruger MK III on Sturm, Ruger & Company, Inc:in valmistama yhdysvaltalainen massasulkuinen itselataava pienoispistooli.


title: Jiuquan

text: Jiuquan () on prefektuuritason kaupunki Kiinan Gansun maakunnan luoteisosassa. Kaupungin pinta-ala on 193 974 neliökilometriä ja väkiluku noin 1,1 miljoonaa (2010). Pinta-alalta se on Gansun maakunnan suuri kaupunki. Kaupungin keskusta sijaitsee linnuntietä noin 620 kilometriä maakunnan pääkaupunki Lanzhousta luoteeseen.


title: Jiuquan

text: Jiuquan on lähin iso kaupunki Jiuquanin avaruuskeskukseen, joka on vielä yli 100 kilometriä päästä ja ei sijaitse Gansun maakunnassa, vaan viereisessä Sisä-Mongolian autonomisella alueella.


title: Jiuquan

text: Piirikuntatasolla Jiuquan jaetaan yhteen kaupunkipiiriin, kahteen piirikuntatason kaupunkiin, kahteen piirikuntaan ja kahteen autonomiseen piirikuntaan (numerointi kuten oheisessa kuvassa):Suzhou (eri paikka kuin samanniminen kaupunki Jiangsun maakunnassa tai kaupunki Anhuin maakunnassa) on kaupunkipiiri Jiuquanissa ja toimii Jiuquanin hallintopaikkana, joten monessa kartassa Suzhoun sijainnilla lukee vain "Jiuquan". Kuitenkin Suzhou oli ollut tärkeä kaupunki omalla nimellä vuosisatojen ajoiksi. Maakunnan nimi "Gansu" on yhdyssana kahden kaupungin nimistä: Ganzhou (nykyään Zhangye) ja Suzhou. Mannerheim kävi siellä Aasian matkallaan 1.-8.12.1907.


title: Anton Caselius

text: Klas Anton Caselius (11. helmikuuta 1865 Pori – 15. heinäkuuta 1918 Helsinki) oli suomalainen toimittaja ja sosialidemokraatti, joka varsinaiselta ammatiltaan oli maalari. Vuosina 1906–1907 hän työskenteli "Arbetaren"-sanomalehden päätoimittajana.


title: Anton Caselius

text: Klas Anton Caselius syntyi Porissa Turusta kotoisin olleen maalarimestari Karl Johan Caseliuksen ja Josefina Juholan kuusilapsiseen perheeseen. Hänen veljensä Otto Johannes Caselius (1867–1938) oli lääninrovasti, joka toimi Turun lääninvankilan saarnaajana sekä kirkkoherrana usealla paikkakunnalla Länsi-Suomessa.


title: Anton Caselius

text: Caselius vaikutti myöhemmin Helsingissä. Hän oli mukana ruotsinkielisessä Finlands Svenska Arbetarförbundissa ja Helsingin ruotsalaisessa työväenyhdistyksessä, jonka edustajana Caselius valittiin vuoden 1905 suurlakon aikana Helsingin lakkokomiteaan. Lisäksi hän toimi Helsingin kaupungin luottamustehtävissä. Vuonna 1908 Caselius valittiin SDP:n puoluetoimikuntaan.


title: Anton Caselius

text: Heinäkuussa 1907 Caselius sai "Arbetaren"-lehdessä julkaistun kirjoituksen johdosta syytteen majesteettirikoksesta. Turun hovioikeuden kanneviskaali Gustaf Arvid Schybergson syytti häntä keisari Nikolai II:n kohdistuneesta häväistyskirjoituksesta, jossa tätä muun muassa kutsuttiin valehtelijaksi ja väitettiin keisarin palkanneen mustia sotnioita salamurhaajiksi. Hovioikeus kuitenkin vapautti Caseliuksen syytteestä ja katsoi että kirjoituksesta oli vastuussa lehden toimitussihteerin tehtäviä hoitanut Karl Emil Primus-Nyman. Hänet tuomittiin seitsemän kuukauden vankeusrangaistukseen, joka oli ensimmäinen majesteettirikoksesta suomalaiselle toimittajalle langetettu vankilatuomio.


title: Anton Caselius

text: Caselius oli jo aikaisemmin marraskuussa 1906 saanut Helsingin raastuvanoikeutta loukanneesta kirjoituksesta kahden ja puolen kuukauden vankeustuomion, joka kuitenkin myöhemmin muutettiin 200 markan sakoksi. Artikkeli oli käsitellyt K. G. K. Nymania vastaan dynamiittivarkaudesta nostettua syytettä. Samassa yhteydessä hän oli vastaajana myös jutussa, jossa ylioppilas Josef Wolontis tuomittiin sakkoihin Helsingin poliisimestarin Karl Emil Bergin kunnianloukkauksesta.


title: Anton Caselius

text: Sisällissodan aikana Caselius toimi Suomen kansanvaltuuskunnan raha-asiain toimikunnassa. Hänet vangittiin Helsingin valtauksen jälkeen ja toimitettiin Suomenlinnan vankileirille, jossa Caselius kuoli nälkään heinäkuussa 1918. Hänet on haudattu Hietaniemen hautausmaan vanhaan osaan.


title: Gustaf Arvid Schybergson

text: Gustaf Arvid Schybergson (9. lokakuuta 1849 Pori – 29. elokuuta 1919 Helsinki) oli suomalainen juristi.


title: Gustaf Arvid Schybergson

text: Hän kirjoitti ylioppilaaksi Åbo Gymnasiumista ja opiskeli sen jälkeen lakitiedettä Helsingin yliopistossa. Vuosina 1893–1912 Schybergson työskenteli Turun hovioikeuden kanneviskaalina, mutta oli kuitenkin sortokausien aikana 1903–1907 erotettuna poliittisista syistä.


title: Gustaf Arvid Schybergson

text: Gustaf Arvid Schybergsonin isä oli oikeusneuvosmies Arvid Magnus Schybergson sekä veljiä poliitikko Emil Schybergson ja historioitsija Magnus Gottfrid Schybergson.


title: Heikki Louhivuori

text: Heikki Eerikki Louhivuori (27. toukokuuta 1926 Helsinki – 11. helmikuuta 2016) oli suomalainen viulutaiteilija. Hän soitti Radion sinfoniaorkesterissa.


title: Heikki Louhivuori

text: Louhivuori aloitti viulunsoiton kuusivuotiaana. Sibelius-Akatemiassa hän aloitti opinnot 1945; hän oli Erik Cronvallin ja Arno Granrothin oppilas, ja hän suoritti diplomin vuonna 1954. Voitto Radio-orkesterin ensiviulun koesoitossa 1951 toi paikan orkesterissa, ja samana vuonna hän haki toisen viulun äänenjohtajan paikkaa, jonka hän sai ja jossa hän pysyi koko uransa ajan.


title: Heikki Louhivuori

text: Louhivuori jatkoi soitto-opintojaan Wienissä (E. Moraveč), Lontoossa (S. Lasserson) ja Berliinissä (L. Sperer) ja piti ensikonserttinsa Helsingissä vuonna 1958. Hän soitti myös solistina ja erilaisissa kokoonpanoissa, kuten Helsingin Teatteriorkesterissa, Helsingin Kamariorkesterissa ja avustajana muissa ammattiorkestereissa.


title: Heikki Louhivuori

text: Eläkkeelle jäätyään hän jatkoi edelleen vuonna 1967 alkanutta opetustyötään Sibelius-Akatemiassa.


title: Heikki Louhivuori

text: Louhivuori toimi Suomen Muusikkojen Liiton hallituksessa ja osan aikaa liiton varapuheenjohtajana.


title: Heikki Louhivuori

text: Louhivuoren isä oli partioliikkeen aktiivi, rovasti Verneri Louhivuori.


title: Suomen yliopistot UNIFI

text: Suomen yliopistot UNIFI ry toimii yliopistojen yhteistyön edellytysten hyväksi. UNIFIn tavoitteena on edistää yliopistojen välistä yhteistyötä ja työnjakoa ja vahvistaa yliopistojen asemaa ja vaikuttavuutta yhteiskunnassa sekä tukea yliopistojen rakenteellista kehittämistä. Lisäksi UNIFI edistää Suomen tutkimus‐ ja korkeakoulujärjestelmän kehittämistä ja tukee yliopistojen kansainvälistymistä.


title: Suomen yliopistot UNIFI

text: UNIFI jatkaa vuonna 1969 perustetun Suomen yliopistojen rehtorien neuvoston työtä yliopistojen hyväksi. Yhdistys on perustettu vuonna 2010. Yhdistys käsittelee yliopistoja koskevia periaatteellisia ja laajakantoisia yhteisiä kysymyksiä korkeimman opetuksen, tutkimuksen ja taiteellisen. toiminnan edistämiseksi.


title: Suomen yliopistot UNIFI

text:
Tutkimus, korkea sivistys ja osaaminen ovat elintärkeitä kestävälle kasvulle ja hyvinvoinnille.
UNIFI:n arvoja ovat sivistys, luovuus ja vaikuttavuus.


title: Suomen yliopistot UNIFI

text:
UNIFIn jäseniä ovat kaikki yliopistolaissa mainitut yliopistot sekä maanpuolustuskorkeakoulu. Yhdistyksen ylin päätösvalta on valtuutetuilla, jotka ovat kunkin jäsenyliopiston valitsemia edustajia. Valtuutetut kokoontuvat vuosikokoukseen vähintään kaksi kertaa vuodessa. Yhdistyksen asioita hoitaa hallitus, jonka muodostavat puheenjohtaja ja neljä (4) muuta jäsentä.
Hallitus vastaa asioiden valmistelusta ja toiminnan suunnittelusta sekä kehittämisestä.Hallituksen nykyisenä puheenjohtajana toimii Oulun yliopiston rehtori Jouko Niinimäki. Muut hallituksen jäsenet ovat Helsingin yliopiston rehtori Jukka Kola, Jyväskylän yliopiston rehtori Matti Manninen, Turun yliopiston rehtori Kalervo Väänänen ja Tampereen yliopiston rehtori Liisa Laakso.


title: Suomen yliopistot UNIFI

text: Sihteeristö toimeenpanee yhdistyksen hallituksen ja valtuutettujen päätökset ja vastaa osaltaan yhdistyksen tavoitteiden toteuttamisesta, yhdistyksen kansallisen ja kansainvälisen toiminnan suunnittelusta ja valmistelusta yhdistyksen linjausten mukaisesti, toimii yhdistyksen asiantuntijana, koordinaattorina sekä tiedon hankkijana ja välittäjänä sekä pitää omaltaan osaltaan yllä ja kehittää aktiivisesti hyviä suhteita sekä tiedeyhteisöön että keskeisiin kansallisiin toimijoihin. Näissä ominaisuuksissa sihteeristö osallistuu moniin yhdistyksen ulkopuolisiin koulutus- ja tiedepolitiikan työryhmiin.


title: Suomen yliopistot UNIFI

text: UNIFIlla on yhteisiä hankkeita tai UNIFI osallistuu asiantuntijana hankkeiden toteuttamiseen useiden sidosryhmien kanssa, mm.:


title: Suomen yliopistot UNIFI

text: UNIFI osallistuu aktiivisesti korkeakoulu- ja tiedepolitiikan kansainväliseen keskusteluun ja toimii yhteistyössä kansallisten rehtorien neuvostojen kanssa. UNIFI toimii pohjoismaisessa yliopistoyhteistyöverkostossa Nordiskt Universitetssamarbete (NUS) ja eurooppalaisessa viitekehyksessä European University Associationin (EUA) verkostossa.


title: Huonemiehen poika

text: Huonemiehen poika on Kalle Päätalon "Juuret Iijoen törmässä" -sarjan ensimmäinen osa. Teos on ilmestynyt vuonna 1971 Gummeruksen kustantamana. Viimeisin, 12. painos romaanista on julkaistu vuonna 2014.


title: Huonemiehen poika

text: Kirjassa kuvataan aluksi Iijoen reitin kuvaus Iin haminasta Taivalkoskelle, kerrotaan Kallen vanhempien tapahtumat ennen Kallen syntymää sekä Kallen elämää syntymästä ennen kansakouluun menoa.


title: Huonemiehen poika

text: Mikko Niskasen elokuva Elämän vonkamies (1986)


title: Tris(2-kloorietyyli)amiini

text: Tris(2-kloorietyyli)amiini eli HN3 eli typpisinappikaasu on taistelukaasu ja kemiallinen ase. Kemiallisesti se luetaan amiineihin. Se on syövyttävä ja myrkyllinen aine. HN3 on voimakas emäs. Se reagoi kiivaasti happojen ja hapettimien kanssa. Se reagoi voimakkaasti kuparin ja sen yhdisteiden kanssa. Poltettaessa se vapauttaa typen ja kloorin oksideja.


title: Tris(2-kloorietyyli)amiini

text: Sen tappava annos hengitettynä on 1 500 mg/m. Ihon läpi annos on 10 000 mg/m. Halvaannuttava annos on silmissä 200 mg/m ja ihon läpi 2 500 /m. Se reagoi muun muassa RNA:n kanssa alkyloimalla sitä.


title: Museu Nacional d’Art de Catalunya

text: Museu Nacional d’Art de Catalunya (MNAC) on katalonialaisen taiteen museo Barcelonassa Espanjassa. Museorakennus sijaitsee alueella, jolla pidettiin vuoden 1929 maailmannäyttely.


title: Hussein al-Taee

text: Hussein al-Taee (s. 1983 Bagdad) on suomalais-irakilainen rauhanvälittäjä, joka työskentelee konfliktinratkaisujärjestö Crisis Management Initiativen (CMI) neuvonantajana. Hän on kysytty kommentoija suomalaisessa mediassa Lähi-idän asioissa.


title: Hussein al-Taee

text: Al-Taee on korostanut, että terrorismin kitkemiseksi on tärkeää ratkoa konflikteja niiden syntysijoilla Lähi-idässä. Hän on kommentoinut julkisuudessa myös esimerkiksi pakolaiskriisiä, radikalisaatiota ja syrjäytymisen ehkäisyä. Pakolaisena Suomeen tullut al-Taee on sanonut menettäneensä rauhan elämässään niin monesti, että hänelle on tärkeää Suomen pysyminen turvallisena.


title: Hussein al-Taee

text: Al-Taee syntyi Bagdadissa vuonna 1983. Hänen isänsä kuului diktaattori Saddam Husseinia vastustaneeseen maanalaiseen vastarintaliikkeeseen ja virui kahdeksan vuotta vankiloissa. Vuosikymmenen puolivälissä perhe pakeni Irakin ja Iranin sodan pommeja shiiamuslimeille pyhään Najafin kaupunkiin. Heidän kotinsa olohuoneen maton alla oli puinen luukku ja sen alla kuoppa, jonka suojissa perheen isä piilotteli salaista poliisia.


title: Hussein al-Taee

text: Vuonna 1991 perhe pakeni Saudi-Arabiaan. YK:n tuella perhe pääsi rajan yli aavikon pakolaisleirille, jossa he asuivat kolme vuotta. Al-Taee on myöhemmin kertonut telttaleirillä vietetyistä lapsuusvuosistaan. Hän muistaa hiekkamyrskyjen ruosteenpunaiseksi värjäämän taivaan, skorpionit, murhat ja kaivoveden, joka jätti suuhun kamelinkarvoja.


title: Hussein al-Taee

text: Al-Taeen perheen elämä muuttui, kun Suomi otti heidät kiintiöpakolaisiksi. He saapuivat Valkeakoskelle marraskuussa 1993. Al-Taee on vitsaillut, että isä evakuoi siellä perheen kesäiseltä uimarannalta vähäpukeisten ihmisten keskuudesta ”yhtä nopeasti kuin aikoinaan Irakista”. Valkeakoskelta he muuttivat pääkaupunkiseudulle Vantaalle, jossa isä perusti itämaisten elintarvikkeiden kaupan ja jatkoi oppositiotoimintaa Saddam Husseinia vastaan.


title: Hussein al-Taee

text: Kun Yhdysvallat 2000-luvun alussa hyökkäsi Irakiin ja maakuopasta löydetty Saddam Hussein teloitettiin, Al-Taeen vanhemmat sekä osa pienemmistä sisaruksista muuttivat takaisin Irakiin. Isä Asaad al-Taeesta tuli sittemmin Najafin kuvernööri ja suurlähettiläs.


title: Hussein al-Taee

text: Hussein al-Taee, vanhin seitsemästä lapsesta, opiskeli lukion jälkeen Vantaalla automaatiotekniikkaa, mutta lopetti, koska ei kokenut sillä tutkinnolla voivansa vaikuttaa Irakin asioihin suuressa mittakaavassa. Sen jälkeen hän opiskeli liiketaloutta ja kansainvälisiä suhteita Englannissa ja Suomessa sekä kauppatieteitä ja kansainvälistä politiikkaa Varsovassa.


title: Hussein al-Taee

text: Vuonna 2014 al-Taee pyydettiin töihin presidentti Martti Ahtisaaren perustamaan konfliktinratkaisujärjestö CMI:hin. Järjestö on välittänyt neuvotteluja esimerkiksi Irakin laajan kansallisen sovinnon strategian laatimiseksi. Helsingin Sanomien mukaan CMI on päässyt rauhanvälittäjänä Irakissa ainutlaatuiseen asemaan.


title: Hussein al-Taee

text: Hussein al-Taee on uransa aikana vieraillut useissa kouluissa puhumassa rauhantyöstä.


title: Hussein al-Taee

text: Julkisissa esiintymisissään al-Taee on korostanut terrorismin taustalla olevien juurisyiden kitkemistä. Hänen mukaansa terrorismista ei voida päästä eroon vain sotatoimilla, vaan on ratkottava syitä, jotka saavat ihmiset kannattamaan ääriajattelua. Rahoituskanavien kuivattamisen lisäksi on pureuduttava turvattomuuteen, osattomuuteen ja näköalojen puutteeseen.


title: Hussein al-Taee

text: Al-Taeen mukaan on olennaista, että kaikki irakilaiset voisivat tuntea olevansa samanarvoisia kansalaisia valtion edessä. Hän on pitänyt esillä myös vähemmistöjen, kuten jesidien ja kristittyjen, oikeudenmukaista kohtelua synnyinmaassaan. Suomen tilanteesta al-Taee on huomauttanut, että valtaväestön ja maahanmuuttajien vastakkainasettelu pelaa ääriainesten pussiin.


title: Hussein al-Taee

text: Al-Taee on painottanut myös naisten merkitystä rauhanrakentamiselle. Hänen mukaansa rauhanprosessi on kestävämpi, jos naiset ovat alusta asti mukana neuvottelemassa. Ongelma on hänen mielestään se, että naisia pidetään usein asiantuntijoina vain naisia ja lapsia koskevissa asioissa.


title: Hussein al-Taee

text: Al-Taee on naimisissa ja hänellä on kolme lasta. Perhe asuu pääkaupunkiseudulla Vantaalla. Al-Taee kommentoi aktiivisesti Twitterissä ja Facebook-sivullaan Irakin, muun Lähi-idän sekä välillä myös Suomen yhteiskunnallisia asioita. Hän sanoo olevansa ”maallinen muslimi ja ennen kaikkea suomalaisen oikeusvaltion ihailija”.


title: Bis(2-kloorietyyli)etyyliamiini

text: Bis(2-kloorietyyli)etyyliamiini eli HN1 eli typpisinappikaasu on taistelukaasu ja kemiallinen ase. Kemiallisesti se luetaan amiineihin.


title: Bis(2-kloorietyyli)etyyliamiini

text: Bis(2-kloorietyyli)etyyliamiini on huoneenlämmössä öljymäinen neste. Sen väri on läpinäkyvästä keltaiseen. Sen haju on heikko ja kalan hajua muistuttava. HN1 haihtuu hitaasti. Se on voimakas emäs. Palaessaan se vapauttaa typen ja kloorin oksideja sekä suolahappoa. Se reagoi voimakkaasti hapettimien ja happojen kanssa. HN1 reagoi kuparin, kupariyhdisteiden sekä raudan kanssa.


title: Bis(2-kloorietyyli)etyyliamiini

text: Bis(2-kloorietyyli)etyyliamiini ärsyttää voimakkaasti silmiä, ihoa ja limakalvoja. Se aiheuttaa myös ripulia. Se luokitellaan karsinogeeniksi. 10-100 ppm pitoisuus riittää aiheuttamaan pahanolon. Tappava annos on 1 500 mg/m. Rotilla ja hiirillä tappava annos on muutamia kymmeniä milligrammoja kiloa kohden. Se on myrkyllisempää kuin tavallinen sinappikaasu, sillä se aiheuttaa pidempi kestoisia vaikutuksia sekä syvempiä tuhoja. Sen vaikutus on myös nopeampi. Myrkytysoireet alkavat silmissä noin 1–2 tunnin aikana, muissa kohdissa pidemmän ajan päästä.


title: Bis(2-kloorietyyli)etyyliamiini

text: HN1:n myrkyllisyys perustuu sen reaktiivisuuteen elimistössä olevien proteiinien ja nukleiinihappojen kanssa. Se reagoi muun muassa DNA:n kanssa alkyloimalla guaniinia. Tämä estää DNA:n replikaation. Se voi reagoida myös RNA:n kanssa.